text:
(Per leggere l’articolo in italiano cliccare sulla bandierina in alto e selezionare quella tricolore)
Ddoe at unu grupu bastante mannu de persones chi, de cando in cando, s’agatat pro chenare paris. Segundu una règula de bivere tzivile, est finas istabilidu chi custas persones detzidant a majoria in ue andare e chi su seberu adotadu òblighet a is chi non sunt de acordu puru.
A s’ora de espressare sa preferèntzia, si cumprendet luego ca ddoe at una majoria chi diat agradare s’idea de si papare unu geladu.
Dae su tenore de is chistiones informales, difatis, parit chi ddoe apat gana de calicunu durche friscu e prus ligeru de canto papadu in onni ocasione pretzedente.
A unu tzertu puntu, però, antis chi cada unu apat espressadu in pùblicu sa preferèntzia sua, incomintzant is allegas: calicunu acrarat ca dd’agradat de prus su pistatzu de sa crema, in tames chi àteros pretendent de èssere istados issos is primos a chèrrere mandigare unu geladu, e duncas, de àere prus deretu a seberare sa gelateria.
Luego a pustis, intrat in s’allega finas su fanàticu de su geladu in bussa, contrariadu dae chie pretendet chi su geladu siat prodùsidu dae bacas chi no ant sufridu in s’ora de sas murghere.
Si nde istantàrgiant pustis is persones chi pretendent de si setzere a mandigare cumpositziones de geladu a sa moda de papa e bufa.
Peristantu sa dibata tra cussos chi ddis agradat su geladu si fùrriat serrada e polèmica, a bellu a bellu pigant fortza cuddos pagos chi susteniant su locale de avesu in ue fiant istados semper, in ue serbint una supa – in capas saborida a s’ora ma oe ranchida e fragosa – frutu de impastos dudosos e ingredientes casi semper male acostados.
Abbigiadu chi si nd’ant de is rajolos tra cussos chi ddis agradat su geladu, is meres de is locales traditzionales nde bogant acordos cun calicunu matzone chi, in càmbiu de profetu personale, dispintat ca dd’agradat su geladu e promitet a is àteros ca, in ue ant andare a si papare sa supa, issu s’at a leare s’aficu de faghere coghinare finas calicunu durche.
Contat faulas ischende de ddu faghere, ca est informadu e ischit ca is meres de is locales betzos no ant intentzione peruna de donare àteru si nono sa supa issoro, fata de misturos e nudda cumparada a su sabore friscu chi su geladu feti podet oferrere.
In concruida, arrennegados dae custas dibatas sena acabu, medas sèberant beni·mi·nde de no espressare su votu issoro e lassant chi siant àteros a detzidere pro issos, lassende de s’interessare a sa sèbera.
In s’ora de votare, tra brigas subra sa gelateria e subra sa genia de geladu e sèberas arrennegadas de astensione, is amantes de su durche si partzint in milli arritzolos e custu acabbat, comente a conseguèntzia, cun su domìniu de cuddos pagos chi preferint, pro motivos a s’ispissu mancu alimentares, sa supa.
Custu s’iscenàriu chi at marcadu sa Sardigna finas a oe, un’iscenàriu in su cale sa majoria de is Sardos creet chi siat giustu a fàghere calicuna cosa pro amparare s’ìsula, calicuna cosa chi defenset sa terra nostra dae is afracadas de onni genia chi depet aguantare.
Sa prus parte de is Sardos est contra a polìticas chi apant in contu esercitatziones bèllicas in is mares nostros, a mudare sa Sardigna in unu muntonàrgiu pro iscòrias nucleares; no apo intèndidu agiumai a nemos chi non siat in favore de fainas deretadas a firmare s’ispopulada de is zonas internas o tzitadinos chi, a tesu dae is giogos de podere e dae su profetu econòmicu, no siat in favore de una sanidade umana e a costadu de totus, chi non lasset mòrrere a is persones pro neghe de sa distàntzia de is ispidales. Non mi potzo mancu immaginare e cale sardu, sena èssere dotzente de custa o cudda matèria, si potzat nàrrere cuntentu de su sistema de is trasportos internos e esternos.
E puru si donamus atentzione canto acontèssidu in is ùltimos bintighimbe annos, is polìticas regionales subra custas chistiones sunt istadas semper is matessi, agiumai inderetadas a risolvere is problemas sardos e a s’imbesse semper prontas a ponnere mente a is òrdines de chie, a livellu natzionale, aiat donadu podere a is guvernadores de s’ora e nde cunditzionaiat onni sèbera.
A in antis a custu, mancari is nùmeros favorèvoles in sustàntzia e finas superiores, no amus resèssidu mai a ativare unu fronte ùnicu de chie diat chèrrere pònnere in su tzentru de sa polìtica solu e feti sa Sardigna.
A custu riguardu, amus a s’imbesse gosadu comente a malaidosa de sa malasorte de is àteros e cussu at acabadu pro isperditziare àteros votos e istronare a is tzitadinos chi, a in antis de un’alternativa vàlida e cumpata, diant fàghere seguru cunfiantza a unu movimentu unitàriu in defensa de s’ìsula.
E bene, un’atzinnu minudu de ispera dd’apo sebestadu chenàbura 15 de cabudanni, cando in su cuntzertu mannu Mama Sardigna, organizadu dae s’Assòtziu Sardos, apo collidu unu sentidu de unione e gana de collaborare tra su mundu de sa cultura, de is assòtzios, de is voluntàrios, tra is Sìndigos chi sunt in prima linia a batalliare contra is fainas chi non giuant a nudda de sa Regione e tra is tzitadinos, entusiastas de custu clima de cumpartzida.
Apo bisto a persones e movimentos, chi finas a sa die antis si decraraiant nemigos, collaborare a su resurtu de sa manifestatzione e espressare a una boghe sola su disìgiu de ponnere sa Sardigna in su tzentru, de escluere dae is protzessos detzisionales a chie sa Sardigna non dd’istimat, de agatare e pònnere a una banda is sardos frassos chi totu ant fatu finas a como francu is interessos de s’ìsula, pigados comente sunt dae su fogu sacru de is poltronas e de su podere, chi solu is alleàntzias cun partidos unu tempus prus mannos ddis podent regalare.
Ispero a beru chi Mama Sardigna potzat èssere non feti lòmpida ma base cumprida dae ue partire pro una rennoada unidade de intentos; isco ca ddoe at àere de traballare meda e àngulos acutzos de sumentare ma s’Assòtziu Sardos, in s’istatutu suo, s’at postu custu obietivu, traballare pro aunire, si leare s’aficu de federare is partes sanas de Sardigna e fàghere de manera chi is fortzas de totus, mannos o piticos chi siant, costituant unu multiplicadore de entusiasmu finas pro chie, iscrètidu, dae ora no andat a votare o no at tentu mai a in antis alternativas vàlidas a is sòlitas supas.
Faghimus totus unu passu agoa pro nde mòvere chentu a in antis, totus impare, in s’ùnicu interessu de s’ìsula nostra e su resurtu at a lompere, pròpiu comente at acontèssidu pro Mama Sardigna.


c: text/html

text:
Sàbadu mangianu in sa pratza Ravenna in Crabas est istada inaugurada s’installatzione fata dae is istudiantes de su Litzeu Artìsticu Carlo Contini de Aristanis chi rapresentat sa parte de acabu de su progetu “Nuvole in Viaggio”, cun su cale is istudiantes ant bìnchidu su cuncursu regionale “Graziano Deiana” arribadu a sa de IV editziones e dedicadu a is Istitutos segundàrios de II gradu.
Su progetu est istadu fatu cun su contributu de sa Regione Sardigna e paris cun su Comune de Crabas e s’Istitutu cumprensivu de sa bidda, a pustis de sa firma de una cunventzione intre su Comune de Crabas e s’istitutzione iscolàstica pro fàghere percursos pro s’isvilupu de is cumpetèntzias trasversales e s’orientamentu, firmada in su mese de abrile.
In sa pratza de su Comune is pitzocos ant ismuntadu s’installatzione artìstica, chi cunsistit in una nue istilizada manna 2.30 mt pro 1.85 mt, fata cun un’istrutura de ferru e cumposta dae tantas tèsseras piticas de tzeràmica e linna de 15 pro 20 cm.
“Ogni tèssera faghet parte de una totalidade ma a su matessi tempus rapresentat un’òpera de arte indipendente e contat a manera simbòlica su biàgiu de una persona chi at cambiadu bidda o natzione. Calicuna inghìriat a giru de se, dende un’ispessore visivu prus mannu a s’òpera chi si podet osservare dae ambas partes, de fronte e a dae segus” at ispiegadu Emanuela Deidda, coordinadora de su progetu, presente in sa mangianada paris cun sa referente de s’àrea culturale de su Litzeu Artìsticu Sabrina Oppo.
“Su tema printzipale de s’òpera est pròpiu su biàgiu, intesu in su significadu de s’emigratzione e immigratzione in s’ìsula nostra, fenòmenu chi bidet protagonistas siat is giòvanos sardos, chi si movent a cara a àteros logos, siat is istràngios meda chi arribant a Sardigna in chirca de una vida mègius” ant ispiegadu Deidda e Oppo.
Custa temàtica nos faghet fàghere cunsideros prus generales in contu de s’istòria de s’òmine chi dae semper est istada caraterizada dae ispostamentos de gente, a sa sola, in grupos e, a bortas, de pòpulos intreos dae una regione a s’àtera, chirchende una vida mègius. Intre is motivos printzipales de is movimentos migratòrios su prus comune est de seguru cussu econòmicu, paris cun àteras càusas comente is gherras, is cunflitos sotziales, is intolleràntzias religiosas e is cambiamentos de su clima.
“Is temas de s’integratzione e de s’inclusione sunt dae annos meda de importu mannu in su traballu de s’istitutu nostru – at afirmadu Pino Tilocca, Dirigente IIS De Castro -. Giai in su 2019 amus fatu in Aristanis in sa pratza de su Litzeu Clàssicu una prima installatzione artìstica. Cun s’òpera de arte de pratza Ravenna sighimus su traballu nostru dende atentu a su tema de su biàgiu, in ue is pòpulos cun culturas diversas s’atòbiant sena s’iscontrare mai”.
Su progetu naschet cun unu vìdeu (chi si podet bìdere in su link: https://youtu.be/P0M2uDd5McQ ) fatu dae is istudiantes de su Litzeu Artìsticu C. Contini in sa prataforma Google Meet, in ue sunt contados contos meda de biàgios. Protagonistas sunt pròpiu is giòvanos, chi s’ispostant pro sèberu o pro netzessidade, pro istùdiu, pro passiones, pro sentidos o pro bisòngiu. Sa nue est sa metàfora de custu biàgiu: is giòvanos peri una nue de cuntatos virtuales contant is ideas issoro.
Is istudiantes ant manifestadu sa visione issoro in contu de immigratzione e emigratzione de is òmines immaginende.ddos lìberos de si mòvere in su pianeta terra sena barrieras e cunfines, chirchende sa vida sognada, una vida digna de èssere bìvida. In su vìdeu narant: “Semus comente nues chi biàgiant in custu chelu nostru: ognuna curret in fatu a is SOGNOS suos, fuit dae is TIMORIAS suas, totus LÌBERAS de bolare sena barrieras e cunfines chirchende semper sa FELITZIDADE”.
S’idea de su biàgiu proposta in su vìdeu premiadu est istada torrada a propònnere pròpiu cun s’installatzione artìstica fata dae is istudiantes a indirìtzu Design de s’arredamentu e de sa linna e Design de sa tzeràmica.
“Amus atzetadu luego sa proposta de su litzeu Carlo Contini basada subra sa collaboratzione cun is pitzocos e is mastros, cunsiderende custu progetu porta boghe de unu messàgiu de fundamentu de inclusione, integratzione e libertade – at naradu su Sìndigu Andrea Abis -. S’installatzione chi est istada inaugurada in pratza Ravenna est pro nois unu modu de pònnere is periferias a su tzentru de is atziones de decoru, cultura e bellesa urbana, unu modu pro acostare is prus giòvanos, a partire dae is pitzocos de is iscolas mèdias, chi oe sunt presentes, a is temas mannos de su tempus nostru”.
“Est cun praghere mannu chi oe bidimus s’acabu de su progetu chi at bìnchidu su de 4 Avisos “Graziano Deiana”. Semus seguros chi fintzas custa opera noa at a contribuire a favorèssere unu clima de rispetu pari pari, sena distintzione peruna de gènere o de ratza, in intro de is iscolas nostras. In contu de custos valores sa Regione at a sighire a investire semper fintzas cun avisos noos, comente at fatu cun s’avisu nou 2022 chi isperamus chi tèngiat sa matessi partetzipatzione chi amus tentu pro is editziones passadas” narat Sandro Ortu, Diretore de su Sevìtziu Tzitadinos, Assessoradu regionale de su Traballu.
Ant pigadu parte a sa mangianada is pitzocos de sa II A e II B de sa segundària de primu gradu de s’Istitutu Cumprensivu de Crabas. “Pigamus parte cun praghere mannu – narat su Dirigente Iscolàsticu Paolo Figus -. Amus afrontadu pro tempus meda is temas de s’acoglièntzia e de sa solidariedade in is cunfrontos de is migrantes e s’annu passadu amus acoltu is pitzinnos ucrainos chi fuiant dae sa gherra. Si tratat de temàticas chi tocant in su profundu ca faghent parte de sa cultura nostra de sardos, pòpulu de emigrantes e pòpulu chi ischit dare ospitalidade. S’iscola tenet su còmpitu de importu mannu de trasmìtere sa connoschèntzia e dat is istrumentos netzessàrios pro cumprèndere custos fenòmenos sotziales e culturales. S’esempru de is istudiantes prus mannos at a èssere de seguru un’incoragiamentu pro is pitzocos nostros pro afrontare custos temas fintzas in forma artìstica, mudende su pensamentu in patrimòniu visìbile, chi apartenet a totus, comente in su casu de s’installatzione”.
Fiant presentes a s’inauguratzione fintzas Nunzia Pica, rapresentante pro sa Regione Sardigna e, pro Crabas, sa Vitze-Sìndiga Alessandra Pinna, Laura Celletti, Assessora a is Polìticas Sotziales, Sanitàrias e Assistentziales, Enrico Giordano Assessore a s’Urbanìstica e Traballos Pùbblicos, Ferdinando Sechi, Cussigeri cun dèlega a s’Istrutzione.
A s’acabu de sa manifestatzione sunt istados donados a is classes de s’Istitutu cumprensivu de Crabas origami piticos fatos dae is istudentes de sa presone de Màssama. Sunt istados custos a si ocupare de sa fase finale de su progetu, persones intre is 20 e is 70 annos chi ant apretziadu sa possibilidade de dare su contributu issoro, agatende “su regalu de unu chigioneddu de libertade. Ogni iscola chi s’aperit – ant naradu -, serrat pro calicunu sa probabilidade de intrare a presone”.
(M.G.S.)

robotstxt: allowed

filter: keep


text:
Che Guevara
Articulu in campidanesu
Ernesto Guevara, prusu connottu cummenti Che Guevara o puru cummenti el Che (in spagnolo: pronuntzia /el 'ʧe/) o, in italianu, il Che (pronuncia /il 'ʧe/) (Rosario, 14 giugno 1928[2] – La Higuera, 9 ottobre 1967), est stettiu une rivoluzionariu, gherriglieru, scrittori e medicu argentinu.
Guevara est stettiu membru de su Movimentu de su 26 argiolas e, pustis su successu de sa rivoluzioni cubana, est stettiu nominau po unu ruolu in su governu nou, segundu po importanza scetti a Fidel Castro, su meri de su partidu comunista cubanu e, de sa diri de sa vittoria, de s'isola de Cuba.
In sa primu mitadi de su 1965 adi lassau Cuba po aggiudai attrus rivoluzionariusu de tottu su mundu a pigai su poderi, cummenti in su Congo Belga (immoi Repùbrica Democràtiga de su Congo), e pustis in Bolìvia. Est innoi ca d'anti mottu, su noi de ladamini de su 1967, pustis essi feriu e catturau sa diri antisi de nu repartu contra sa guerriglia de s'esercitu bolivianu (chi fiada aggiudau puru de is americanusu de sa CIA). Pustis de du bocciri, d'anti segau is manusu in s'iscola de sa bidda i d'anti fattu biri a sa genti de Vallegrande. Interrau in unu logu segretu, scetti in su 1997 est stettiu agattau, in una missioni de antropologusu argentinusu e cubanusu, cun su permissu su governu bolivianu. De cuss'annu is restusu de su Che funti in su mausoleu de Santa Clara de Cuba.


text:
- Ordina per Nome
-
-
Gianni Bertini - La schiuma del tempo, L'écume du temps.A cura di: Dominique Stella. Autore/i: Collana: Fluid I. Collana a cura di: Gino Di Maggio, Achille Bonito Oliva, Daniele Lombardi. Testi di: Gino Di Maggio, Carlo Frittelli, Dominique Stella, Pierre Restany, Gianni Bertini. Anno: 2004. Edizioni: Edizioni Mudima, Milano; distribuito da 5 Continents Editions, Milano. Lingua: Italiano/Francese. Pagine: 167. Copertina e misure: copertina in brossura cartonata, 24 x 17 x 1,5. Peso: 0,7 Kg. Costo: 20 Euro. ISBN: (5Continents) 88-7439-178-1; (Fondazione Mudima) 88-86072-33-3 In copertina: Gianni Bertini. Mostra antologica presso Fondazione Mudima, Milano, 14 maggio - 25 giugno 2004, a cura di Dominique Stella.
-
Gianni Sassi - Uno di noiA cura di: Fondazione Mudima. Autore/i: Collana: Fluid XXX. Collana a cura di: Gino Di Maggio, Achille Bonito Oliva, Daniele Lombardi. Testi di: Sergio Albergoni, Gino Di Maggio, Nanni Balestrini, Monica Palla, Arrigo Lora Totino, Alberto Capatti, Jean-Jacques Lebel, Aldo Colonetti, Marco Maria Sigiani, Roberto Masotti. Anno: 2015. Edizioni: Fondazione Mudima, Milano. Lingua: Italiano. Pagine: 320. Copertina e misure: copertina in brossura cartonata, 24 x 17 x 3. Peso: 1,1 Kg. Costo: 40 Euro. ISBN: 978-88-86072-94-6 In copertina: Gianni Sassi, foto di Fayçal Zaouali.
-
Giovanni Bonaldi. Tzlil.A cura di: Autore/i: Collana: Fluid XXV. Collana a cura di: Gino Di Maggio, Achille Bonito Oliva, Daniele Lombardi. Testi di: Gino Di Maggio, Arturo Schwarz, Jean Blanchaert, Giovanni Bonaldi. Anno: 2014. Edizioni: Fondazione Mudima, Milano. Lingua: Italiano/Ebraico. Pagine: 183. Copertina e misure: copertina in brossura cartonata, 24 x 17 x 2. Peso: 0,8 Kg. Costo: 20 Euro. ISBN: 978-88-86072-61-8 In copertina:
-
Giuseppe Chiari - Fra zero e infinitoEdizione a cura di: Fondazione Mudima. Autore/i: Collana: Fluid XXXVII. Collana a cura di: Gino Di Maggio, Achille Bonito Oliva, Daniele Lombardi. Testi di: Achille Bonito Oliva, Gino Di Maggio, Daniele Lombardi, Giuseppe Chiari, Ugo Nespolo, Gianluca Ranzi, Gabriele Bonomo, Mario Chiari. Anno: 2018. Edizioni: Fondazione Mudima, Milano. Lingua: Italiano. Pagine: 364. Copertina e misure: copertina in brossura cartonata, 24 x 17 x 3. Peso: Kg. 1,5. Costo: 30 Euro. ISBN: 978-88-99925-23-9 In copertina: Giuseppe Chiari, foto di Fabrizio Garghetti.
-
Guido Peruz. Tutto é vanità.A cura di: Autore/i: Collana: Fluid XIII. Collana a cura di: Gino Di Maggio, Achille Bonito Oliva, Daniele Lombardi. Testi di: Gino Di Maggio, Arturo Schwarz, Giuseppe Angelini, Renato Barilli, Francesco Tedeschi, Giorgio Zanchetti, Gianluca Ranzi, Guido Peruz. Anno: 2010. Edizioni: Mudima Edizioni s.r.l., Milano. Lingua: Italiano/Inglese. Pagine: 93. Copertina e misure: copertina in brossura cartonata, 24 x 17 x 1. Peso: 0,5 Kg. Costo: 20 Euro. ISBN: In copertina:
-
Esaurito
John CageA cura di: Fondazione Mudima. Autore/i: Collana: Fluid. Collana a cura di: Gino Di Maggio, Achille Bonito Oliva, Daniele Lombardi. Testi di: Gino Di Maggio, Achille Bonito Oliva, Daniele Lombardi, James J.Martini, Roberto Masotti, Gianluca Ranzi, Marinella Guatterini, Daniel Charles, Gabriele Bonomo, Sergio Albergoni, Michele Porzio, Sylvano Bussotti, Giancarlo Cardini, Paolo Castaldi, Alvin Curran, Franco Masotti, Gigliola Nocera, Marcello Panni, John Cage, Luigi Serafini, Luciano Berio. Anno: 2009. Edizioni: Fondazione Mudima, Milano. Lingua: Italiano. Pagine: 457. Copertina e misure: copertina in brossura cartonata, 24 x 17 x 3,5 cm. Peso: 1,6 Kg. Costo: 40 Euro. ISBN: 88-86072-49-X In copertina: John Cage, Rejoyce, Venezia 1982, foto di R. Masotti.
-
Esaurito
L'arte della calcografia. Storia, tecniche, ricerca.A cura di: Mario Benedetti, Claudio Sugliani, Alberto Veca. Autore/i: Collana: Fluid XX. Collana a cura di: Gino Di Maggio, Achille Bonito Oliva, Daniele Lombardi. Testi di: Carlo Bertelli Cesare Chirici, Mario Cresci, Enzo Di Martino, Luigi Erba, Antonio Musiari, Marina Pugliese, Franco Sciardelli, Loretta Secchi. Anno: 2011. Edizioni: Mudima Edizioni s.r.l., Milano. Lingua: Italiano. Pagine: 374. Copertina e misure: copertina in brossura cartonata, 24 x 17 x 3. Peso: 0,8 Kg. Costo: 30 Euro. ISBN: 978-88-96817-07-0 In copertina: Fotografia di Pino Musi.
-
La Stella d'ItaliaA cura di: Autore/i: Giovanni Lista. Collana: Fluid XXI. Collana a cura di: Gino Di Maggio, Achille Bonito Oliva, Daniele Lombardi. Testi di: Anno: 2010. Edizioni: Mudima Edizioni s.r.l., Milano. Lingua: Italiano. Pagine: 623. Copertina e misure: copertina in brossura cartonata, 24 x 17 x 3. Peso: 2,0 Kg. Costo: 40 Euro. ISBN: 978-88-96817-06-3 In copertina: Ignazio Perricci, La Stella d'Italia, 1884.
-
Livio Marzot. Opere dal 1959 al 2015A cura di: Gianluca Ranzi. Autore/i: Collana: Fluid XXXI. Collana a cura di: Gino Di Maggio, Achille Bonito Oliva, Daniele Lombardi. Testi di: Gino Di Maggio, Gianluca Ranzi. Anno: 2016. Edizioni: Fondazione Mudima, Milano. Lingua: Italiano. Pagine: 355. Copertina e misure: copertina in brossura cartonata, 24 x 17 x 3. Peso: 1,4 Kg. Costo: 30 Euro. ISBN: 978-88-86072-89-2 In copertina: Livio Marzot, 1969.
-
Luigi Russolo e la musica futuristaA cura di: Giovanni Lista. Autore/i: Collana: Fluid XV. Collana a cura di: Gino Di Maggio, Achille Bonito Oliva, Daniele Lombardi. Testi di: Giovanni Lista, Luigi Russolo. Anno: 2009. Edizioni: Mudima Edizioni s.r.l., Milano. Lingua: Italiano. Pagine: 189. Copertina e misure: copertina in brossura cartonata, 24 x 17 x 2. Peso: 0,8 Kg. Costo: 20 Euro. ISBN: 9788896817001 In copertina: Luigi Russolo, La Musica, 1911, olio su tela, 225x140, Estorick Collection Londra.
-
Nanni Balestrini - Con gli occhi del linguaggioA cura di: Fondazione Mudima. Autore/i: Collana: Fluid VII. Collana a cura di: Gino Di Maggio, Achille Bonito Oliva, Daniele Lombardi. Testi di: Paolo Fabbri, Edoardo Sanguineti, Franco Purini, Toni Negri, Achille Bonito Oliva, Umberto Eco, Paul Virilio, Tommaso Ottonieri, Reinhard Sauer, Renato Barilli, Manuela Gandini, Gillo Dorfles, Nanni Balestrini. Anno: 2006. Edizioni: Fondazione Mudima, Milano. Lingua: Italiano. Pagine: 177. Copertina e misure: copertina in brossura cartonata, 24 x 17 x 2. Peso: 0,8 Kg. Costo: 20 Euro. ISBN: 88-86072-40-6 In copertina: Nanni Balestrini davanti alla sede della Cooperativa Nuova Intrapresa, Milano, 1986, foto di Fabrizio Garghetti.


text:
Biddeputzi
logudoresu · LSC · nugoresu
Biddeputzi (Villaputzu in limba italiana) est una bidda e unu cumunu de 4 634 bividoris de sa tzitade metropolitana de Casteddu. Est in sa regioni geogràfica de su Sarrabus, e fait parti de sa Diocesi de Lanusèi. Tenit calincunas fratziones in su territòriu suu: Portu Corallu, Portu Tramatzu, Chirra, Santu Larentzu, Santa Maria, Cala Murtas.
Territoriu[modìfica | modìfica su còdighe de orìgine]
Su comunu est postu 8 metrus apitzus de si livellu de su mari. Su territòriu suu tenit un'isterrida de Ha. 17.429 e allacanat cun is comunus de Murera, Santu 'Idu, Tertenia e Foghesu. Sa bidda est posta in dd'un brevi tretu formau cun is aremaduras de sa foxi de su Flumendosa, a canta de is cucurus de su Sarrabus. Su toponimu de sa regiòni geogràfica, "Sarrabus", lompit cun meda probabilidadi de su nomini de sa bidda antiga de Sarcopos, is calis arruinas s'acatant innantis de sa localidadi de Santa Maria.
Is distàntzias de is comunus prus de importu:
- Casteddu - 78 km
- Terranoa - 220 km
- S'Alighera - 295 km
- Arbatax - 75 km
Istòria[modìfica | modìfica su còdighe de orìgine]
Sarcapos[modìfica | modìfica su còdighe de orìgine]
Su logu fiat giai bividu in s'edadi nuraghesa, cummenti narant is nuraghes e calincunus scóvius agataus in su sartu aundi oi nc'est su bixinau nou de Santa Maria. Fintzas a s'Edadi de Mesu Biddeputzi fiat sa bidda antiga de Sarcapos, fundada de is punicus cummenti logu de cumérciu, cun meda probabilidadi accanta de sa foxi de su Flumendosa, in s'incontràda tzerriada Eringiana; custa bidda, po richesa e influentzia depiat controllai in cussus tempus unu logu bastanti prus mannu, chi cumprendiat Murera e Chirra puru. Pustis de sa primu gherra punica e de sa gherra de is mercenarius, sa Sardigna diventat provitzia romana: Sarcapos s'ammanniaiat de importu meda. In s'opera de Tolomeo Itinerarium Antonini, sa bidda est marcada in sa bia chi de Caralis (Casteddu) lompiàt a Terranova (Terranoa), intra Ferraria (Santu Gregòriu de Sinnia) e Porticenses (Tertenia). Po nexi de is incursionis fitiannas de is barbarus, de su séculu VIII sa bidda si trasladat in su logu aundi pustis est nascia Biddeputzi.
Cuxina[modìfica | modìfica su còdighe de orìgine]
Biddeputzi est connota po sa cuxina sua rapresentada de is culixonis e de is malloreddus, de su casu, de is arrustus de petza e de pisci e de durcis traditzionalis che is pardulas, is pabassinas e is amaretus. Est difondia sa produtzioni de arangius e agruminis in generali.
Sonadoris de launeddas[modìfica | modìfica su còdighe de orìgine]
Istoricamenti est sa bidda innui si funt distintus particularmenti is prus mannus sonadoris de launeddas de su tempus passau ma in is urtimus tempus no at perdiu sa traditzioni sua.
Is Mastrus Antigus[modìfica | modìfica su còdighe de orìgine]
- Agostino Vacca (Biddeputzi 1847-1896);
- Giovanni "Giuanniccu" Cabras, (Biddeputzi 1872-Dèximu Mannu 1942);
- Gioacchino Seu (Biddeputzi 1873-Casteddu 1957);
- Peppino Cabras (Biddeputzi 1898-Biddesorris 1965);
- Efisio Melis (Biddeputzi 1890-Casteddu 1970);
- Aurelio Porcu (Biddeputzi 1914).
Sonadores in attividade[modìfica | modìfica su còdighe de orìgine]
- Giancarlo Seu, (Biddeputzi);
- Gianfranco Mascia (Biddeputzi 1967);
- Salvatore Trebini (Biddeputzi 1967);
- Andrea Pisu (Biddeputzi 1984);


text:
Rèvoca de sa tzitadinàntzia onorària dada a Benito Mussolini
Sa Corona de Logu, assemblea de is amministradores indipendentistas, nche giughet a is Consìgios Comunales de Sardigna sa motzione pro sa rèvoca de sa tzitadinàntzia onorària dada a Benito Mussolini, in su tempus de is binti annos fascistas, dae is biddas e is tzitades sardas.
Su sèberu chi nos nch'at giutu a custa motzione tenet motivos èticos e polìticos.
In is tempos de su regime fascista, ghiadu dae Benito Mussolini, ant violadu e minis pretziadu is valores pro cumprire is deretos tziviles, sotziales, polìticos e econòmicos, de ugualidade, de solidariedade e de paghe, sa dinnidade de is indivìduos, discriminende e persighende is tzitadinos cunforma a sessu, ratza, limba, religione, ideas polìticas e cunditziones sotziales.
Cun is “Leggi fascistissime” de su 1925-28, su regime fascista, s'ideologia sua e is esponentes suos, nch'ant cantzelladu sa libertade de espressione e de manifestatzione de is ideas, sa libertade sindacale, su pluralismu polìticu e sa partzidura de is poderes de s'Istadu, furriende a s'imbesse is règulas de sa vida democràtica. Cun is leges ratziales, dae su 1938, su regime at introduidu discriminatziones mannas pro su pòpulu ebràicu, introduida italiana a su ochidòrgiu de milliones de persones in is campos de cuntzentramentu nazistas.
Su fascismu rapresentat s'imbesse de is valores afirmados in sa Decraratzione Universale de is Deretos de s'Òmine(1948). S'autoritarismu suo, imbetzes, si gherrat cun suprintzìpiu de autodeterminatzione de is pòpulos, cunfirmadu dae: sa Carta de is Natziones Unidas(1945), sa Decraratzione de s'Assemblea generale subra s'indipendèntzia de is pòpulos coloniales (1960), is Patos subra is deretos tziviles, polìticos e econòmicos, sotziales e culturales (1966), sa Decraratzione de is printzìpios subra is ligàmenes de amighèntzia intre is Istados(1970) e dae su Pronuntziamentu de su Tribunale Internatzionale de Giustìtzia de s'Aja subra su deretu a s'indipendèntzia(2010). Totu elaboratziones patrimòniu de is democratzias cumpridas e espressione manna de is valores de giustìtzia e libertade.
Balet totu fintzas pro su pòpulu sardu. Non nos podimus ismentigare de is ochiduras de Efis Melis (Pauli, 1922), Rafaele Rais (Sossu, 1922) e de is frades Fois: Sarvadore e Luisi (Portescusi, 1922); su protzessu polìticu a Dinu Giacobbe (Nùgoro, 1923); sa proa pro ochire a Emìliu Lussu (Casteddu, 1926); is arrestos polìticos de Giuanne Batista Melis (Milanu, 1928), de Frantziscu Fancello (Aristanis, 1930), de Tzesare Pintus (Casteddu, 1930) e de Giuanne Lay (Pirri, 1930); sa fusiladura de Miali Schirru (1931); s'arrestu e sa morte in presone de Antoni Gramsci (Roma, 1937); s'arrestu e sa suspensione dae s'insinnamentu de Mariànghela Maccioni Marchi (Nùgoro, 1938); s'esìliu de Giosepe Zuddas, de Vèliu Spanu e de Dàvide Cova; s'esempru de Marianna Bussalai e de is deghinas de sardos e de sardas cundennados a s'iscuadrismu fascista e custrintos aun'esistèntzia precària suta sa tenta de sa politzia.
In prus, sa Corona de Logu, cun custa initziativa, cheret dare lughe a su valore de su tìtulu de tzitadinàntzia onorària pro lu dare a personalidades chi in sa vida issoro ant gherradu pro costoire o pro conchistare deretos e libertades, imbetzes de las negare o de nche las ispèrdere. Ancora de prus, su còmpitu primàrgiu de s'istitutu comunale est su de promòvere s'isvilupu e su progressu tzivile, sotziale e econòmicu de sa populatzione, ispirende·si a is valores de sa libertade. In custu cuntestu, sa Corona de Logu promòvet sa rèvoca de sa tzitadinàntzia onorària a Benito Mussolini, non cun sa punna de nche cantzellare s'istòria, ma comente atzione simbòlica e augùriu, indiritzadu a is generatziones noas, a imparare dae is eventos istòricos pro su fràigu de unu cras lìberu e giustu pro su pòpulu sardu e pro s'ìsula nostra. Sa data pro s'initziativa est su 27 de cabudanni, pro ammentare su 27 de cabudanni de su 1923, cando ant fatu su primu protzessu polìticu a un'antifascista sardu, su sardista nugoresu Dinu Giacobbe. Sa motzione nche dd’amus giai presentada in deghinas de comunas sardas.


text:
Atobiu in su Circulu Su Nuraghe de Biella Mannigos de Memoria – Su bintisesi de Gennarxu de su duamilla e dexi – fueddus in sardu campidanese-sulcitanu maurreddinu – s’importanzia chi podeus tenni nosu disterraus cun is Circulus chi funti is laboratorius po fai sa Limba sarda sempri prus bella
Resoconto dell’incontro (martedì 26 gennaio 2010) Mannigos de Memoria – Granai della Memoria – Veglie postmoderne – conversazioni in Limba coordinate da Piero Pinna per raccontare, ricordare e tramandare attraverso l’oralità – narrazioni nelle varianti locali della Lingua antica dei Sardi.
Pigara su fueddu Pieru Pinna nendi ai sozius arreunius: labai ca custu atobiu pori parri mera pretenziosu, imbecis deu seu cunvintu ca unu grandu fogaroni puru, nasciri de sa pampixedda de unu alluminu e poi, acciungendi arrogheddus de linna, bessiri mannu.
Nosu puru arregordendi arrogus de sa vira nostra a partiri de candu fustus piticus e contendi is istorias nostras, in sardu, portaus de certu unu cuntributu po una mezoria de sa limba nostra.
Deu penzu ca sa cosa non depiri essi lassara a is proffessoronis universitarius poita ca su populu, in fatus de vira bera, tenniri de prus de contai; arregordus, bellus o leggius chi siant, funti is nostrus e si donant s’ocasioni po fueddai in limba, po donai a sa limba sarda e a is istorias sa manera de no essi screscias mai.
Su chi funti cumprendendi pagu in Sardigna est s’importanzia chi podeus tenni nosu disterraus cun is circulus chi funti is laboratorius po fai sa limba sempri prus bella, cumprendia e chistionara de totus i sardus. In cali citari o bidda de Sardigna suzzediri cussu chi nosu fareus dogna dì: unu grupu de prassonis chi s’agatant a pari, logudoresus, campidanesus, tatharesus, ogliastrinus, maurreddinus o cabesusesus e dogniunu chistionara su sardu de su logu su e totus ascurtant e imparant a si cumprendi totus a pari.
Custu depiri essi su mori chi depiri pigai sa limba po essiri fueddara sempri de prusu e cumprendia totu. Nosu seus ditzidius de si ponni de inpinniu a acciungi calincunu arrogu de linna a-i custu fogu.
Zelinu Puxeddu contara de candu furiara piciocheddu pitiu e andara a cassai pillonis de taculas. Intzandus po tastai su saboi de sa petza tocara a s’ingeniai. Is cabesusesus custa cosa no dda connoscinti beni poita est una usantzia prus campidanesa e sulcitana chi no di atrus logus.
Spiegara chi oindì, e giai de annus meras, custa cassa est proibida, e cali funta is maneras de cassai trullus e meurras: si pararànta, in monti, lacius, asuta de is matas de olioni e de murta opuru si cassanta cun is arrecias. Poi spiègara comenti si coxinànta: si spinniànta is pillonis e si ponenta a buddiri in sa pingiada senza de ddu su smazzai, candu furianta cotus si ndi bogànta de s’acua, s’imbuscinànta de sai e si acarrasciànta de folla ‘e murta. Si papànta frirus apustis chi ianta pigau beni su fragu de sa folla ‘e murta.
Battista Saju, su Presidenti de su Circulu, arregordara ca candu fu pipieddu fura ammainau de-i cussus chi passanta a bendi ainas e cocomancinas po domu: frochitas, culleras e turras de linna, cirius e seracius e palias de forru. Candu arribànta ddus ponera in fatu e fera su giru de sa bidda cun is bendidoris.
Mariu Falche ari arregordau s’areu suu, famillia de massaius, nomenendi is nominis de is ainas chi si manixanta e adi chistionau de sa treua de su trigu e de su lori: fa e cixiri, in is argiolas, cun i bois e is cuaddus.
Fu presenti Brai Picciau, su bibliotecariu de su Circulu chi, comenti totus is anzianus, fainti pigai prusu interessu a ascurtai is atrus, pighendi fueddu sempri in totus is arrejonus, cun cumpetenzia, fendi currazionis, acciungendi stiddius de su sciri, chi anti arrichiu totus is contus e fendi fai bella presentara a totus.
De parti nostra ddi naraus: Brai, Deus ti ddu paghiri.
Pieru Pinna
In sa fotografia: Franziscu Mura, “johos de Olìena”, su cadditteddu de ferula.


text:
Pro totu sos innamorados torrat sa “Notte romantica”, manifestatzione ideada dae s’assòtziu “I borghi più belli d’Italia” e dedicada a s’amore.
S’eventu, chi ocannu est imbàtidu a sa de 7 editziones, s’at a fàghere sàbadu 25 de làmpadas 2022 e dat sa possibilidade de visitare sas biddas chi aderint in un’atmosfera romàntica de mùsica e de bellesa. In totue s’ant a pòdere visitare mustras e logos de cultura e apretziare sa bellesa de su patrimòniu istòricu e culturale. In prus, sos ristorantes ant a presentare menù a tema e atmosfera a lughe de candela pro retzire sos innamorados.
Sa novidade de ocannu est su tema “Flash Mob – Musica Unplugged”: sas biddas aderentes invitant a totu sos chi sonant (finas a livellu amatoriale) a si esibire in sas carreras e in sas pratzas sena amplificatzione, pro dare ànima a sa bellesa de cussa note.
Bosa puru aderit a s’initziativa e invitat sos innamorados a la visitare: ant a pòdere passigiare ammirende su Temo, gustare sos aperitivos in batellu, visitare sos logos de cultura (abertos finas a sas 11 de note), mandigare cun menù a tema in sos ristorantes chi aderint e comporare in sas butegas chi ant a abarrare abertas finas a sas 11.
Chie cheret ischire in ue totu si faghet s’initziativa si podet cullegare a su situ https://borghipiubelliditalia.it/2022/06/09/la-notte-romantica-nei-borghi-piu-belli-ditalia-25-giugno-2022/.
(GF.P.)


text:
Sos laboratòrios de ocannu ant aunidu s’imparu de sa limba a sas atividades traditzionales, pro chi sos pitzinnos esserent postu in movimentu sa creatividade blocada dae duos annos de pandemia.
In acordu cun s’amministratzione de Bosa, Comune capufilera, s’ufìtziu at aparitzadu 5 laboratòrios:
– In Bosa sos pitzinnos ant imparadu a laurare (‘fare il filet‘) gràtzias a s’impignu de sas espertas de sos tres assòtzios de làuru bosincu, La Foce, Manos de Oro e Ea de ‘Osa.
– In Iscanu Antiogu Milia at trasmìtidu a sos giovaneddos s’arte antiga de su cantu a cuncordu.
– Montresta, Sune e Tresnuraghes ant tentu a disponimentu sas connoschèntzias de Tore Vacca, “artesanu de sa linna” chi at imparadu a sos pitzinnos a giogare cun sos giogos antigos.
Ponimus in fatu carchi fotografia pro ammentare sos momentos bellos chi amus bìvidu paris cun sos pitzinnos.
(GF.P.)


text:
Dopo la meritata pausa estiva, riparte la rubrica Ajo a Fuedhai con nuovi racconti appartenenti alla tradizione sarda, raccolti nel tempo, collezionati e riproposti in lingua sardo-campidanese da Bruno Orrù, esperto conoscitore sinnaese della lingua e cultura della nostra terra.
Oggi Bruno ci presenta il racconto intitolato “Is tres contzillus“.
Ricordiamo che chiunque fosse interessato può accedere gratuitamente ai contenuti dell’intera rubrica “ Ajo’ a fuedhai” (racconti e lezioni di grammatica) cliccandoqui.
Buona lettura e serena domenica a tutti.
Innantis de torrai a cumintzai cun sa lingua Sarda e is contus de Sardignia, m’est necessariu ponni in craru, po chi no nci siat duda peruna e in manera chi nemus potzat pentzai in diferenti manera, ca is contus chi deu iscriu in custu atobiu, no sunt contus iscritus de mei. Su chi apu fatu deu est cussu de ascurtai e annotai, po dhu podi tramandai a is fillus de custa terra chi, in di de oi, sunt perdendi sa cuscientzia de sa cultura cosa nostra. Deu no seu unu scritori, no seu unu professori, tengu totu de imparai e no fatzu scolla a nemus. E candu in custu atobiu , su curadori iscriit “ De Brunu Orrù” , no bolit nai seguramenti ca est iscritu de mei,ma ca est curau de mei. Una cosa feti potzu nai, ca candu fuedhu de grammatiga e de lingua Sarda, su chi deu naru benit de annus de istudiu, in s’Universidadi de Castedhu puru, cun su maistu Mariu Puddu, po is calis apu otentu su paperi chi narat chi deu seu espertu in sa lingua sarda. Custu est su solu vantu.
Po custu motivu, is chi nànt de ai iscritu (po mellus nai Trascritu) calencuna de is istorias chi deu contu, no si ndi praxant mali chi deu no pongu su nomini cosa intzoru, custu poita is contus, deu, dhus apu pigaus de sa bosci de sa genti e dhus apu annotaus in conca prima e in su paperi pustis e, chi calencunu arreconoscit calencunu contu scritu de issu puru, no si dha pighit a mali, in calencuna manera seu fendi connosci su traballu cosa sua puru.
Is tres contzillus
Una dì, unu pastori, Tziu Totori, chi staiat beni e chi teniat una bona famiglia, ma chi fit connotu po essi arroganti e fengosu, fit andau a su cuili cosa sua e, in sa potiscedha de sa Pinneta, aiat agatau un omini, chi dhi pariat dormiu, setziu in terra e cun sa schina acotzada a sa porta. Giai infraschendusì, Totori, aiat aboscinau concas a s’omini, ma, biendu ca custu no si ndi strebedhiat, dhu aiat tocau de pei e, in su matessi momentu, s’omini fit arrumbulau de costau. S’omini fit motu e, in su liminaxi de sa pinneta dhoi fit una piscina de sanguni chi Totori, a primu impunnada, no aiat biu.
Aici, pentzendi a su chi aiat essi nau sa genti de issu e pentzendi chi aiat essi stetiu imputau de cussa moti, po si salvai e po salvai sa mulleri e su fillu nasciu de pagu, si fit fuiu lassendi totu cun trinta e cun coranta. Nci fit arribau de Campidanu a Gadhura e, in pagu tempus aiat agatau traballu in domu de un’omini chi in totu sa Gadhura fit connotu po essi giustu e de bonus contzillus e chi si tzerriàt Salamoni. Cun s’andai de su tempus, Totori si fit atacau a su meri cosa sua e dhu stimada comenti chi fessit unu fradi. Aici furint passaus bint’annus de sa dì chi si fit fuiu e, in totu custu tempus, no aiat mai tentu novas de sa famiglia cosa sua ne, sa famiglia sua, aiat tentu novas de issu. Ma una dì, disiggiosu de biri sa famiglia e seguru ca sa giustitzia no podiat fai prus nudha, aiat pentzau de torrai a sa domu cosa sua. Su meri, cumprendendi custu disiggiu, in prus de sa paga chi dhi aiat donau in totu su tempus chi Totori aiat traballau, po dh’arrecumpensai, dhi aiat donau trexentus iscudus. Ma prima de si ponni in camminu su meri dhi aiat nau: “nara Totori, totus benint a -nche mei po pregontai contzillus… tui no mi bolis pregontai nudha”? Pustis de unu momentu de duda Totori aiat nau: “ E cantu boleis po unu contzillu?”
“centu scudus” – aiat nau su meri.
“Centu scudus? Balla balla ca no seis baratu po nudha”
“Siguramenti est caru, ma is contzillus mius sunt de valori”
“bandat beni” – aiat nau Totori pustis de unu pagu- “ecu centu scudus, donaimì custu contzillu.
Ecu su contzillu: no lessis s’arruga becia po sa noa!
“Bella tontes’e contzillu” – aiat nau Totori- centu scudus po una perreria aici.
“As a biri” – aiat nau su meri – “ca sigumenti dh’as pagau caru t’at abarrai sempiri in conca.
A i custus fuedhus, Totori, chi teniat fiducia meda in su meri beciu, aiat nau: “be tochidi, giai chi nci seus e giai chi custu dinai fit in prus, ecu atrus duxentus scudus, donghimì atrus dus contzillus.
“Bandat beni” – aiat nau su meri, ecu su segundu contzillu: no ficas corrus in fatus allenus, e po su de tres arregodaSu feli de oi lassadhu a crasi.
Ascurtau custu a Totori no abarrat atra cosa de fai ma Salamoni di aiat nau de abetai ca dhi depiat donai una cosa, brintau a domu, ndi fit bessiu cun d-unu pani, arrecumandendidhi de no dhu tocai prima de lompi a domu sua. Aici Totori, cun su pani in sa betula, si fit postu in camminu. Sa dì infatu, aiat agatau una cambarada de genti chi fit calendi concas a Campidanu e biendu chi issu puru fit calendi a Campidanu, dhu aiant cumbidau a fai su viaggiu cun issus, perou, po bandai cun issus, depiat cambiai strada e allonghiai su camminu. Totori fit tentau de si ponni impari a sa cambarada, ma totu a una borta si fit arregodau de su primu contzillu: no lessis s’arruga becia po sa noa e si fit negau cun d-una scusa. Pustis de ai fatu pagu tretu in sa ia sua, aiat intendiu scupetadas e tzerrius. Sa cambarada de genti fit arruta in is manus de is bandidus chi aiant bociu a totus e furau su dinai. “beneditu siat su meri” – aiat pentzau Totori- “cun su contzillu cosa sua m’at salvau sa vida”, e sorigau aiat su camminu. Candu fit acanta de iscurigai, s’omini si fit postu a circai unu logu aundi nci passai sa noti e, biendi ca in d-una domu chi fit in su satu si biiat luxi de sa fentana, aiat pichiau a sa pota. Su meri de sa domu dhu aiat fatu intrai e dhu aiat cumbidau a cenai, e pustis chi is dus ominis aiant acabau de papai, su meri de sa domu, aiat pigau una crai, aiat obetu un’aposentu e ndi aiat fatu essiri una femmina, chi, de comenti camminàt istumba istumba, si cumprendiat chi fit tzurpa. Lompia a sa mesa, sa femmina si fit setzia. Intzandus su meri aiat pigau una cicara fata cun is ossus de sa conca de unu motu, dha aiat prena de cixiri cotu e dh’aiat donada a sa femmina impari a un’arrogh’e canna chi sebiat po cullera. Pustis chi sa femmina aiat acabbau de papai, s’ommini dh’aiat torrada a criai in s’aposentu. Pustis ancora, biendi ca Totori no bogat mancu mesu fuedhu, su meri dhi aiat pregontau: “ Ita pentzas de su chi as biu”? E Totori, arregodendusì su segundu contzillu de Salamoni, no ficas corrus in fatus allenus, aiat nau: “chi sa mertzei fait in custa manera bolit nai ca una arrexoni nci depit essi”. “Sa femmina chi as biu” – aiat nau su meri – “ est mulleri mia. Candu deu nci essemu a traballai, issa faiat intrai in domu un’atru omini. Una bella dì dhus apu agataus crocaus impari, apu bociu a issu e a issa dh’apu intzrupada. Sa cicara est data cun sa conca de su fancedhu e sa canna chi imperat po cullera est cussa cun sa cali apu intzrupau a issa. Ita pentzas tui? Apu fatu beni o apu fatu mali?” E Totori aiat nai:” Chi po fusteti est bonu diaici, eis fatu beni!” “bravu” – aiat torrau su meri- “chi aiast nau ca emu fatu mali, emu bociu a tui puru!” . E Totori in intru de sei aiat penzau a Salamoni e a su segundu contzillu cosa sua chi dhi aiat salvau torra sa vida. S’incras, de bonu mengiani Totori si fit torrau a poni in camminu e, pustis de atras dua dis, a pat’e a merìciu fit lompiu acanta de domus sua e aiat biu is fentanas prenas de luxi e in sa domu dhoi fit aria de festa. De fora, pustis, aiat biu ca sa mulleri cosa sua fit acanta de sa fentana e ca fit fendi carinnias a unu bellu piciocu.In cussu momentu aiat intendiu su fogu de sa fenga artziendinci a conca e su primu pentzamentu fit istetiu cussu de brintai a domu e de bociri a totus, ma, in su matessi momenti dhi fit beniu a conca s’urtimu contzillu de Salamoni: Su feli de oi lassadhu a crasi, e aici aiat fatu. Pustis chi si fit calmau, fit passada una becia in sa ia e Totori dhi aiat pregontau ita fit sa festa chi si biiat aintru de sa domu e sa becedha dhi aiat nau ca sa festa fit ca poita cussu piciocu chi si biiat de sa fentana, chi fit fillu de sa femmina chi dhu fit fendi craritzias, aiat cantau missa po primu borta propriu sa dì. S’omini cuntentu de cussas novas aiat pentzau ancora una borta a sa bonesa de is contzillus chi Salamoni dhi aiat donau, pentzendi chi mai aiat spendiu dinai aici beni. Intzandus aiat pichiau a sa porta e sa femmina dhi aiat fatu una gandu festa impari a su fillu chi no dha’aita arreconotu. Pustis, candu si furint setzius a papai, si fit arregordau de su pani chi Salamoni dhi aiat donau cun s’arrecumanditzia de dhu segai in domu sua. Aici, segau su pani, aiat agatau aintrus is trexentus iscudus chi Srebestianu nde dhi aiat pigau po fai in manera chi Totori s’arregodessit de is contzillus arricius.


text:
De oi est torra ativu su Servìtziu Linguìsticu in su Comunu de Geroni, chi ocannu puru fait parti de su progetu “Isportellu Linguìsticu Subracomunali Sarcidanu Barbàgia de Seulu” finantziau de sa L. 482/99 art. 9 e 15 e L.R. 6/2012, art. 2 comma 13. Su servìtziu, chi coment’e sèmpiri s’at a ocupai de tradutzionis in lìngua sarda de àutus pùblicus, avisus de interessu pùblicu, comunicatzionis istitutzionalis e atividadis de promotzioni e ispainadura de sa lìngua sarda, s’at a agatai in is localis de sa Biblioteca Comunali de Geroni ònnia giòbia a mengianu de is 9 a is 12.30. Podint umperai su sportellu fintzas is tzitadinus chi tenint abbisòngiu de consuléntzias in lìngua sarda po su chi pertocat is fueddus, sa manera de iscriri, circas bibliogràficas po istùdiu o po interessu, assòtzius culturalis o ditas chi tèngiant abbisòngiu de tradutzionis in sardu po is atividadis insoru.
Su sportellu est gestiu de sa dita Orientare de Casteddu e s’operadora ocannu at a èssiri Marcella Ghiani.


text:
Sa die de sa Sardigna: is augùrius de sa Corona de Logu
Publicaus is augùrius de sa Corona de Logu, s'assòtziu de is amministradoris comunalis indipendentistas, po sa Die de sa Sardigna:
Sa Corona de Logu isperat chi, unu cras, semper prus Comunas sardas partètzipent in manera ativa a “Sa Die de sa Sardigna” e a difùndere sa connoschèntzia de sos eventos chi nde faghent parte, cuntribuende a sa crèschida de una cussèntzia natzionale sarda ispainada in sa populatzione e in sas istitutziones de s'ìsula.


text:
Una lìtera pro annuntziare sas dimissiones e torrare a su mare, logu prus familiare pro unu marineri fatu polìticu isceti pro una pariga de meses. Aici Andrea Mura, eletu a sas eletziones de su 4 de su mese de martzu in sa Camera de sos deputados cun su movimentu chimbe isteddos, lassat sa cadira de deputadu. Su sèberu arribat posca su chi Mura aiat naradu in nd’una intervista a La Nuova Sardegna, “deo fatzo polìtica in sa barca, non in Parlamentu” , chi aiant allùidu una bribga lègia intre su velista e su M5S acabada cun s’espulsione de su sardu.
In sa lìtera de dimissiones, dda agatais a suta, Mura s’amparat. “Acusas legias – iscriet – basadas subra fatos inesistentes e subra afirmaduras chi no apo mai pronuntziadu. Apo subidu disacatos enormes e apo a agire cun sa lege pro amparare sa reputatzione mea. So istadu bogadu dae su grupu sena èssere nemmancu cunvocadu – denuntziat – sena pòdere replicare a sas acusas infamantes chi mi sunt istadas giradas. A sa lughe de totu su chi est capitadu non tenet carchi sensu abarrare in custa àula. Torro a èssere unu tzitadinu comunu comente so semper istadu, torro a s’isport e a su mare, ue b’ant sos balores a cales mi so semper ispiradu”.


text:
Sacco e Vanzetti
€22.00
A pustis de 50 annus de sa morti, in su 1977 su guvernadori de su Stadu de su Massachusetts at reconnotu a manera ofitziali is faddinas de su protzessu e at riabilitadu totalmenti sa memòria de Ferdinando Nicola Sacco e Bartolomeo Vanzetti, ativistas anàrchicus italianus, bochidos cun sa cadira elètrica pro s'omicìdiu de duas personas.
--
Is malliteddas chi impreamus sunt a su 100% de cotoni de 150 grammas. Sunt fatas a manu e imprentadas cun materialis termosaldàbilis de sa menzus calidadi.


text:
Sende pro dare cun suore nou
sementa noa a sa terra, c'haiat
già preparadu: «Santa s'ora siat»
narat, cun s'oju in alvu; in sinu nou
intrat a giungher; si sinnat, intantu,
sa manu dritta alzendesi a su chizu:
In numen de su Babbu e de su Fizu,
de s'lspiridu Santu ...
Tulat e torra si sinnat: a rughe
isparghet sa sementa a larga manu,
rosariende; in aria su ranu
brillat che giaos de oro a sa lughe.
A sa 'oghe su jù partit serenu,
in tira e drittu, paret battijadu:
s'alvada affundat, imberghet; s'aradu
andat e torrat a surcu pienu.
suerat su mischinu postu in pija.
Premen sos boes inarchende tuju
in sa terra afferrada; a un'ancuju
si faghen sa carena in sa cadrija.
Fumat sa terra no ancora fritta
in s'umidu manzanu: (est su selenu
pesadu e postu in fua). in su pienu
ispuntat sa pianta beneitta.
L'ammirat su massaju, e in coro sou
la beneighet; li paret, s'odore
chi sa terra tramandat, un umore,
chi consolet: profumu 'e pane nou.
E isse intantu sonniat s'alzola,
a notte che a die, in contivizos:
sos boes, su laorzu; e isposa e fizos
regoglidos in una ispera sola.
Su segundu prèmiu in s'editzione de su 1960 pro su poeta de Nughedu Santu Nicolò, connòschidu finas pro more de s'improèrgiu de Grolle. Verbale de sa Giuria: "sa poesia presentat sus semenadore chi, faghende su traballu suo est comente chi cumprat unu ritu sagradu .. Sa fatura sua est religiosa: de chie amat sa terra e su Criadore suo, cun totu s'intragna de su naturale, gasi meda chi est cajone pro vìvere o pro mòrrere. Sa terra est che marna de bonu coro chi non traighet mai; su nuscu caldu suo, in sa nèula de su mangianu, prenat su coro de ispera, e paret fragu bonu de pane friscu chi consolat. E su massaju, testimòngiu de una fide eterna, bisat, cumprende custu ritu, laores de oro, e paghe cun s'isposa e cun sos figios suos".
Arvu: "Bianco"
Est s'agetivu chi, in s;u sardu antigu, si impitaiat pro nàrrere biancu. Giai Wagner, a printzìpios de su sèculu coladu, l'aiat intesu in Padria e in Nùgoro ebbia, ma fiat giai disparessende. In sos documientos antigas est tzitadu meda bias: petra alba, linna alba, caballu albu etc. Oe lu podimus agatare cuadu in àteras paràulas, massimamente fitònimos (nùmenes de piantas) ccimente fustiarbu e linnarba "pioppo", topònimos (nùmenes de logos) comente Monte albu e, in unas cantas biddas, pro sa crara de s'ou, chi est cramadu difatis s'arbu de s'ou, o incurtziadu, s'arbu. S'agetivu, chi protzedit dae su latinu ALBU(M) est restadu fintzas in paritzos nùmenes de variedade de ua/àghina bianca, comente in alvarega (forsis ALBA GRAECA: ua bianca grega) chi faghet in sas bìngias nostras. Semper pro more de cussu mecanismu linguìsticu, ue sas boghes si rugrant, calicunu li narat elvarega ca, non cum1Prendende prus su significadu de alva/arba, tando pensata erva/erba. De sa matessi zenia etimologica est finas sa paràula arbada "vomere dell'aratro" <ALBATA, ca in s'aradu antigu s'unicu petzu chi lughiat (fiat biancu) fiat pròpiu cussu. Oe naramus totus biancu, intradu cun s'italianu, ma dae s'antigòriu, chi de parte sua protzedit (comente s'ispagnolu bianco, su frantzesu blanc e su portoghesu branco) dae su tedescu antigu blank, chi cheriat nàrrere lùghidu, comente s'atzàrgiu (difatis in arbada b'est custu sensu) e lu podimus iscumproare in s'espressada italiana "battersi ad arma bianca".
Chizu: "Sopracciglia, Volto"
In grafia ortogràfica ufitziale est chìgiu. Est unu derivadu de CILIU(M) latinu e s'irnpreat mescamente a su plurale cun su significadu de "sopracciglia". Sende chi tenet custu sensu de una cosa chi est "in s'oru", in carchi bidda sarda meridionale podimus intèndere "cillu de su surcu", significadu chi podimus agatare in àteras limbas romanzas comente s'italianu ciglio, ciglione, e s'ispagnolu ceja. Sa chìgia est imbetzes sa cara pro comente paret, chi nos narat de comente unu si sentit. Podet essere un'ograda airada o bona. De sos derivados b'est chigire "mòvere sos chìgios" ma finas in sensu figuradu; achigiare, inchigiare si narat de unu chi devenit tristu. Duncas "istare a manos in chìgios" cheret narrere a èssere in pensamentu; "àere su bisòngiu a chìgios" cheret nàrrere a nde tènnere meda, ca sos chìgios sunt calculados comente sa parte prus arta de sa carena umana, francu sos pilos. In ispagnolu modernu si narat ceja < CILIA, in frantzesu sourcil < SUPER CILIU(M). A nàrrere sa beridade pro nàrrere "sopracciglia" b'est puru pibirista. A parre de Wagner sa paràula podet èssere istada cunditzionada siat dae chighirista "cresta del gallo" e, pro cussu, in carchi bidda, cheret nàrrere ambas duas cosas: a s'inchighiristare est a artziare sa chighirista, a si crèere meda ma finas a artziare sos chìgios comente cando unu est arrennegadu. Siat dae pìbere "pepe", prus a notu dae su verbu pibiristare "impiberare" e custu ca sas pibiristas, narat s'istudiosu tedescu, in Sardigna, sun nieddas pìghidas, che su pìbere.
Giaos: "Chiodi"
Sa prima cosa de n;àrrere est chi sa forma iscrita dae su poeta est cudda locale. In grafia ortogràfica ufitziale difatis, totu sos resurtos de sas paràulas latinas chi printzìpiant cun CL- sunt iscritos (non lèghidos) cr-, duncas crau, ca sa paràula primàrgia est CLAVU(M). Custu vocàbolu inditat però su crau chi si ponet in sos muros, cussu de sos mastros de muru. Su chi imbetzes s'impitat pro ferrare sos caddos, pro sas rodas de su carru e pro sas iscarpas est su tzou chi, de parte sua, protzedit dae s'italianu chiodo. A propòsitu, creimus chi s'espressada otieresa "non nde poto fàghere ne tzau ne tzou" (pro carchi cosa chi unu non resessit a cambiare), a seguru, in orìgine fiat "non nde poto fàghere ne giau ne tzou": pesca giau, comente cumbinat in sos ditzos, est istadu modificadu in "tzau" pro lu fàghere pretzisu in sa forma a tzou: gasi sa diferèntzia chi su ditzu cheret espressare est intregada ebbia a sas vocales -a-/-o-.ln logos medas a sos craos de su mastru de linna, lis narant puntzas < ispagnolu puncha o cadalanu punxa. Dae custu vocàbolu est derivadu impuntziare "incitare, aizzare". Finas su frantzesu clou e s'ispagnolu clavo benint dae su latinu CLAVUS, mentras chi s'inglesu nail e su tedescu Nagel dae una forma indoeuropea no atestada *(o)nogh, chi balet finas pro su gregu ÒNIX "ungra" pro s'idea de una cosa a punta. In Sardigna però est intradu finas su clavo ispagnolu, o mègius su derivadu desclavar in iscravare, e su cadalanu desclavament in iscravamentu, chi est sa tzerimònia de Pasca de cando a Cristos nde lu falant dae sa rughe boghende·nde·li apuntu sos craos.
Ju: "gioco"
Galu carchi cosa de nàrrere pro su chi atenet a s'iscritura. In su sistema ortogràficu impreadu in "essida" dae sa Regione sarda sa J- de comintzu non si podet impreare, francu in sos casos de sos nùmenes istràngios comente Jugoslavia. In realidade, no est unu sèberu fatu sena cajone peruna, ma sighende unu mètodu iscientìficu. Difatis si est beru chi in sa pronùntzia sa gi/ge s'agatat in mesu a vocales, tando est pronuntziada a bortas comente una -i-, a bortas comente su sonu frantzesu j, de jour. Duncas "sa jana" (pronùntzia). Ma su sostantivu est giana e sa g-, cando no est prus in mesu a vocales, est pronuntziadu -gi- etotu: sas gianas, sos giaos. Pro cunformidade e simplesa de iscritura s'iscriet sa g- in printzìpiu de paràula, siat in su singulare siat in su plurale. Duncas giuu/giuos, e non ju/jugos o ju/giugos. Giuu est regulare dae su latinu IUGU(M), ma esistit finas sa forma derivada dae su neutru plurale, massimamente in carchi nùmene de logu: giua


text:
La civetta e la cicala
Testo latino e traduzione di un brano che racconta lo scontro tra una civetta ed una cicala (1 pagine formato txt)
Cicada incommodum ferebat noctuae, solitae in tenebris cibum quaerere et in cavo ramo interdiu somnum capere. Frustra noctua cicadae silentium indicebat; cicada noctuae verba contemnebat. Tum noctua dolo cicadam capit et dicit:"Suaviter canis; in ramum veni: vinum generosum, Minervae donum, bibemus".Cicadae gratae sunt blanditiae et cupide advolat; sed noctua e cavo exsilit et cicadam interficit.


text:
Tenute Dettori: una cantina sarda chi faghet binos ispantosos
* Dae sa terra a sa butìllia * - Sunt binos naturales sena tzulfarosa, fermentàrgiu e madrighes. Semus faeddende de sas bèvidas produidas dae sas “Tenute Dettori” de Sènnaru, una bidda in provìntzia de Tàtari. Pro èssere pretzisos sos sarmentos s’agantant in localidade Badde Nigolosu.
Sa cantina Dettori est una realidade mastrina chi produit binos originales e territoriales in sos sartos de sa Romangia.
Alessandro Dettori, mere de s’azienda, rapresentat sa renàschida e sa revesa a foras de sas modas de sa bide e de su traballu in bìngia. Istimadore de Alex Podolinsky, mastru de sa biodinamica, Alessandro afirmat ca su binu est s’espressione prus pura e berdadera de sa terra. Dettori guvernat cun garbu sas bìngias suas in unu fundale largu e a una bella cantina istuvucada totu in su montrigru e chi s’agatat in suta de su terratzu de s’agriturismu Kent’Annos (propriedade de sos Dettori etotu).
Sas bides de s’azienda ispantant pro sa bellesa issoro. Sas matas, pesadas a prantone, sunt betzas meda (sa prus antiga est unu Cannonau de su 1883) e sos giuales faghent de guarnissa a su Golfu de S’Asinara.
Cannonau, Pascale, Monica e Muristellu, Vermentinu e Muscadellu sunt sos sarmentos tìpicos protagonistas de binos de terroir chi faghent meavìgia. Onni traballu in bìngia no impreat produtos chìmicos e est isboligadu a manu.
In sas cantinas Dettori ddoi sunt feti bartzas de tzimentu e carchi cuntenidore de atzàrgiu chi est impreadu petzi cando si aunint sos binos. Sos buddimentos ispontàneos sunt frutu de su traballu de sos fermentàrgios indìgenos.
Pro sos Dettori sa parte prus bella de sa produtzione est pònnere su binu in ampuddas, difatis totu su traballu est fatu a manu, a manera mastrina.
Sos binos Dettori faeddant cun craresa de sa cara mediterrànea e de s’ìsula de Sardigna. Sunt bèvidas ùnicas e cun unu gradu de alcòlicu importante, perfetas pro las bufare cun màndigos chi ant sabores càrrigos. Totus sas etichetas ant nuscos de mare e de terra chi no si nde connoschent àteros.
Dae sa terra a sa butìllia
Progetu realizadu cun sa partetzipatzione de sa Regione Autònoma de Sardigna – L.R. LR 22/2018, art. 22


text:
Prima pàgina > AUTORES SARDOS > Tziu Portoleddu e sa piga presonera
Contu:
Tziu Portoleddu e sa piga presonera
martis 5 maju 2020, de
Su mese de Làmpadas aiat cumentzadu a cajentare soles e sa pruna groga de tziu Portoleddu ghetaiat rajos d’oro cando s’astru, bessinde dae mare, la carignaiat leve leve, dàndeli colore e sapore de pùmora premedìa. Tziu Portoleddu, che a dònnia manzanu, topu topu, fiat arribadu a su possessu de “Sa Mandra” addromande su terrinu e pompiande unu po unu sos àrvores de manipulàu, de figu, de kaki e de àteras zenias de fruta.
“Tue ses bell’e cota!...” aiat naradu tziu Portoleddu allegande chin unu àrvore de pruna chi promintiat incunza braghera a beru. “Àteras tres dies e ap’a goddire mertze de prima calidade” aiat sighidu s’òmine abande chin amore su prantone galu zovanu chi pesaiat a su chelu sas carvas coloradas de birde e de oro.
Tres dies a pustis, tziu Portoleddu, chin su pischeddu intro sa tasca de pedde crua, fiat arribadu a su possessu suu, leviu che pinna, su topigonzu che li fiat irmentigadu pessande a s’incunza chi diat aer fatu. Atrempat deretu sas ghiradas intas a sa ‘e sete in ue aiat lassadu sa pruna bell’e cota. S’àrvore zovaneddu pariat apenas iscapadu dae francas de corvai… frutos in terra, frutos pitulados e lassados in sas carvas, frutos chi nemos oramai che podiat prus goddire… su travallu de totu s’annu isperdissiadu dae su pituli ingorròsu de sa bighina Maria Piga.
“Aaah! Ma custa ‘orta mi la pagas… t’assiguro ca mi la pagas!” aiat menetadu s’òmine, mirande pigas imazinarias peri sas elighes de “Padente Talladu”. nen sas menetas si fiant frimadas in cue. S’òmine, arregotadu dae tantas bardanas de furones chin sas alas, aiat fatu una fossa tunda, arta bator poddighes, tando aiat chircadu una preda lada, e chin sa lepa aiat doladu arcu, piru e ghermeddante e aiat paradu s’istrepite pròpiu in pìtighes… “Ti lu dao jeo su papai!...” aiat azuntu mirandesi s’opera apenas croncuida.
Su manzanu ifatu, cando su sole fiat galu bassu e in colore de sambene, tziu Portoleddu fiat zai atrempande a sa de sete ghiradas chin pessos malignos de vendita. Su traste de preda e de linna che fiat ispraderadu e dae suta terra b’essiat una boghe disisperada chi naraiat: “Gaaa gaaa, ajutoriu… ajutoriu”.
“Aah balla balla!... custa borta mi nche las pagas totu paris, sas befes chi m’as fatu” aiat iscramadu tziu Portoleddu imazinande sa terribile vendita. S’òmine s’imbrènugat a bellu a bellu, ca li doliant sos brenugos e ispostat ecantu de terra dae s’oru de sa pradera, tando chistit sa manu in su pertusu e la bogat chi una piga tenta a ancas.
“Como ch’as finidu de mi disastrare su frutale, bruta piga petorri sica, ingorrosa e papa chene gana”!... S’òmine aiat antiadu chin sa manu sa poverita e fiat po l’iscudere sa conca a sa preda de sa pradera, cando una boghe minuda e sorrogada l’aiat naradu:
“Frimati… gaaa non mi morzas, intas jeo so una criatura de Deu, gaaa…
“Tue ses una criatura de su dimoniu!... l’aiat rispostu su tziu, torrande a antiare sa manu. “non podes benner a su possessu miu e papare totu su chi ti paret… jeo apo marradu, meigadu, abadu, e cando totu est prontu po incunzare arribas tue e non mi lassas nudda… si cheres chi ti lasse bivere, arrumbati in tretos tuos.”
“Gaaa!... custos sont tretos mios… gaaa totu su chi est in su territoriu miu est miu. Sa pruna jeo l’apo compudada dònnia manzanu e dònnia sero, jagarende sas terpìas chi la menetaiant. Como chi mi podio prenare s’iscarzu, arribas tue e mi menetas de morte… tue no as coro ne ischis ite siat sa cumonìa de frades e sorres de sa terra.”
“Sa conca perra perra, t’aperzo!...” aiat rispostu menetosu tziu Portoleddu “custu est su logu miu… e mios sos àrvores… si cheres mandigare, andas e ti chircas carchi cosa in su padente…”
“Cale padente? aiat naradu chin boghe rassinnada Maria Piga “su Padente Talladu”, in ue non b’at àteru che tzepas solovradas e pagas matas de chessa. O “su Litu Brujadu” torradu a desertu po sos cumbenios e su malu fagher de sos umanos. Bois nos azis furadu totu: nos azis furadu sos padentes, zirados in carvone dae corvos chen’alas, nos azis furadu sa trancuillidade, faghende caminos, in ue macchinas e motos chi parent sos carros de Deu chene temporada, nos ispràsumant a sero e a manzanu; nos azis abenenadu litos e iscras chin sas pestulessias chi imperades po aer incunza prus manna e azis luadu mares e montes chin s’arga ‘ostra chi su ‘entu ispàrtinat in dònnia punta e logu, faghendenos irmalaidare e morrer chene piedade e chene zustissia.”
Sa manu menetosa de tziu Portoleddu si fiat frimada, comente chi unu dùbiu l’aeret postu in pistighinzos.
“Jeo ti dia peri lassare andare… ma ite ant a narrer sos amigos e parentes cando ch’ischint custa cosa? Totu mi narant chi s’arrampìu bostru est unu paru de papa a traitoria, de isperde logos e benes, de malàidos chi nos impestant de milli maladias, de mandrones bonos solu a campare dae su travallu nostru, de ambisues chi furant su sambent de sa zente, ricca o povera chi siat… seis un’arratza chi depet istare in logu suu, comente nois istamus in logu nostru”. Aiat croncuidu s’òmine seguru de fatos suos.
“Ma bois no istades in logu bostru…” l’aiat rispostu sa presonera “bois azis leadu a punzos prenos totu su chi de bonu aiamus in sa parte nostra; azis furadu, mortu e catigadu chene chi nemos bos poderet frimare. A nois azis lassadu solu padentes brujados e terrinos torrados a desertos dae s’ingorrosia bostra. Como amus duas bessidas: o morimus de gana in domo nostra o chircamus farfaruzas in sos possessos de sos bighinos. Ma bois seperades de dare su chi bos sobrat a sos canes, o imbolare in su muntonarzu, menzus de la dare a nois” Maria Piga si fiat calliada, chene prus boghe ne ispera.
Su dubiu de tziu Portoleddu fiat crèschidu galu de prus intendende sas rejones de sa presonera.
“Ma si jeo ti lasso andare tue torras a mandigare sa roba travallada dae mene e arrumbo in domo mia chene nudda…” aiat naradu cuasi a s’iscùsiu s’òmine.
“Tziu miu… si bois mi lassades andare bos prominto chi no ap’a tocare chin pìtuli prus de su pertzisu po bivere. In prus bos prominto chi ap’a dare cara totu sos àrvores de su possessu bostru, difendendelos dae cale sisiat meneta. Intas sas pigas nos amentamus de sas obrigassiones…”
Tziu Portoleddu aperit tando sa manu a bellu a bellu e Mariat Piga, chin unu “gaaa!...” mannu li torrat gràssias perdendesi peri sas èlighes lascas de “Ungrone”
S’Istade fiat coladu, e coladu s’Atonzu e s’Ierru. Su beranu imbeniente non pariat promintere nudda de bonu.
Che umbra mala bessida dae s’iferru, una nue illacanada de rugas papaèlighes aiat inghiradu sos montes de logu nostru carrarzandelos chin una manta chi pariat de fogu. Sos papaèlighes si contaiant a miliones, antis a miliardos. Lassaiant sos àrvores chene foza peruna, chin sas carvas nudas resande unu Deus chi pariat no intèndere sas mizas e mizas de boghes de dolore. Ma sas papaèlighes non si fiant frimadas in su padente. In su possessu de tziu Portoleddu, fiant annientande sos prantones e àrvores mannos chi issu po tantos annos aiat curadu chin amore e passiessia, irvetande s’incunza sonniada, chi pariat no arribaret mai. Disisperadu su tziu chircaiat de morrer sos papaèlighes, apeigàndelos, ischertzàndelos chin sos pòddighes, frastimàndelos… Prus nde moriat e prus pariat chi be nd’arribaret. Tziu Portoleddu, a sas fines si fiat rèndidu. Chin sas manos in conca, pranghende che pipiu, irrajaiat sungurtos de dolore a totu sa badde de “Sa Mandra”.
“Bido ca intas sos potentes, dònnia tantu, si rendent a sas disauras chi, a sa solus, nemos podet bìnchere!...” sa boghe beniat dae artu de una carva de chiriasa. Su tziu antiat sa conca chi cuasi prus non podiat e, a lampalughe, li paret de bider una pupa in colore de terra e chelu.
“Cuju ses? Aiat dimandadu chin boghe de prantu, antiandesi su bonete po bider menzus.
“Ello propiu bolada dae conca bos che soe?” aiat rispostu su puzone faghendeli unu gaaa de saludu. “Bos l’aio naradu chi intas sas pigas ischint ite siat un’obrigassione; mi paret chi custu siat propiu su mementu de mi tòddere su dèpidu.
“Sa piga de sa pruna groga!!!” aiat iscramadu tziu Portoleddu “como mi ses torrada in mente… ma unu poveru puzone che a tie, ite podet fagher contra a custu disaccatu mannu de sos papaèlighes?
“Su chi poto o non poto fagher, l’ais a bidere luego…” l’aiat rispostu s’ospite alùdu, dispedìndesi dae tziu Portoleddu chin un’àteru gaaa e perdèndesi peri sas èlighes bestidas a lutu de su padente moribundu.
Unu gaaa ifatu de s’àteru, Maria Piga aiat postu in abolotu sas sorres suas de su padente, narandelis de su pirìgulu mannu chi pariat chi cherreret isperdere totu sa cussorza. Sos gaaa de sas pigas, istronaiant chene tzelare in su litu impestadu. Milli e dughentas pigas aiant cumentzadu sa batalla, morinde e mandigande papaèlighes. Ma prus nde moriant e prus pariat chi be nd’arribaret trazados dae su bentu chin sos filos issoro de seda.
Pustis de sas sorres suas, Maria piga aiat avisadu sas sorrestas pupusas: àteros chentu binti pìtulis puntzùdos e famidos si fiant ispartinados peri sas èlighes e su sutaboscu, biccande indiaulados dònnia erribìu chi s’assimizait a ruga papaèlighes.
Ne aiat mancadu, sa piga presonera, de ponner in allarme sos ghermanitos brìntziris. Si puru custos non aiant sa potessia de sas parentes pigas e pupusas, faghiant bòidos peri s’unda de sas papaèlighes, cantu e prus de sas parentes prus mannas. Sos brìntziris, bènnidos dae dònnia banda, aiant fatu un’inghiradu sanitariu intundu a su padente e peruna ruga podiat bessire chene ruer suta su pituli dìligu ma lestru e balente de sos puzoneddos istrìziles e àbiles.
Totu custos cumbatentes alùdos, pariat cuasi chi no àerent intacadu mìnimamente sas undas illacanadas de sos papaèlighes.
Maria Piga aiat chircadu tando s’azudu de sos orobirdes, carrafones chin armaduras de oro e de birde e dentes arrodadas chi esproraiant su terrinu ataccande e morinde cantos papaèlighes lis colaiant suta sas sannas chi non pariant mai atatas.
Un’àteru paru mannu de inimigos de sa ruga, fiat su ‘e sos boborrotis brentilongos. Su Re issoro, Pantzinieddu, biviat in su sutaboscu in ue Maria Piga l’aiat chircadu e cumbidadu a sa batalla sambenosa de su male contra a su bene, de sa lughe contra a s’iscuru, de sos papaèlighes contra a sa tzivilidade de su padente. Sos sordados chi Pantzinieddu aiat mandadu a sa gherra fiant tantos cuasi cantu sos papaèlighes e non b’aiat ruga chi podiat fuire a sa furia e su corazu issoro, cando nde bidiant una, chen’irvetare azudu de nemos, li brinchiaiant a pitu e sa ruga si ziraiat brent’a susu in sas urtimas ischitinàdas de agonia.
Non cuntenta de totu custu, Maria piga aiat postu in pee intas sas fromigas conchi rujas. Dae dònnia fromigarzu-rennu de su padente e dae sas tancas de sa cussorza, sas reinas imbiaiant miliones e miliones de fromigas chi nessuna fortza de sa natura resessiat a parare. Sas fromigas conchi rujas ataccaiant a deghe, chimbanta, chentu fromigas po dònnia ruga, chi moriant fatas a cantzos e mandigadas, o trazadas a su fromigarzu in ue serviant de sucurrru a sas fromigheddas minores.
Pituladas in artu dae sas pigas, pupusas, brìntziris, e puzones de atera zenìa chi si che fiant azuntos a sa batalla de sambent e d’onore, inghiradas dae dònnia banda dae sos sordados minudos de orobirdes, brentilongos e fromigas conchi rujas, sas papaèlighes fiant mortas a una a una, lassande unu campu de batalla semenadu de mitìghes de morte e de vida noa, chi dae sas ruinas de s’imperiu de su male torraiat a brotare a bellu a bellu, chircande sa lughe de unu sole chi torraret berbore e ispera.
“Sa Mandra” de tziu Portoleddu fiat sarva; ferida ma sarda… comente sarvu fiat totu su padente, dae predas de mare intas a “Ungrone”, a “Cùguru Nieddu” e a Monte “Oddeu”.
Su tziu fiat torradu a su possessu suu, illiberadu dae s’inimigu chi lu cheriat annientare.
“Illiberadu…” aiat pessadu s’òmine, faghendesi mementos… “Ma illiberadu dae chie? Dae sa piga chi s’annu passadu cherio ischerveddare.” Tando, lenu lenu, chin unu sensu de curpa chi non diat aer amìtidu chin nessunu, s’òmine si pòmpiat sa terra, sos àrvores chi fiant aprontande àteros frutos e a sas fines bortat sa mirada a su padende e mutit: “O Maria Piga” in antis a bellu e tando prus a forte, intas a cando una pantàma in colore de terra e de chelu fiat falada a una carva de mela, saludande s’òmine cuntenta e orgogliosa de s’opera apenas croncuida: “Gaaa gaaa gaaa”
Tziu Portolu faghende fatiga a ispirigare sas paràulas, li costaiat amitere chi una piga aeret resone e issu aeret tortu, l’aiat naradu:
“Conta bene sos àrvores de su frutale miu, dònnia deghe, tres sunt servados po tene, in paga de su piaghere mannu chi m’as fatu. Bae in paghe e bive sas dies tuas comente t’ant imparadu a bivere.
“Gaaaaa!!!” l’aiat rispostu Maria Piga, “gaaa gaaa gaaa” aiant fatu intumbu sa pigas de su padente, istronande s’allegria dae ata in ata de su torradu a naschire “Monte Longu”…
(2019)


text:
delliriàre , vrb: addilliriai, dilliriai, dilliriare, drilliriare Definition tènnere prexu mannu, o fintzes dolore forte de no dhu pòdere padire, de fàere disatinos, de foedhare chentza ischire ite est naendho Synonyms e antonyms dischissiare, irdelleriai, issentire / fadhotai, ferionai, ilbarionare Sentences su coro sou est delliriendhe pro sa fémina! ◊ in carrasegare brullant sas bonas persones cumbinendhe funtziones chi faghent dilliriare (A.Paba)◊ sa Sardigna est inghiriada de mare, ma sa zente no dillíriat pro s'abba salida ◊ candu dhu pigàt cudha callentura dilliriàt própriu! 2. cun sos afetos tuos e amore pro te dilliriendhe so sa vida (A.M.Mulas)◊ sa pipia cun sa callentura su noti dilliriàt ◊ sa pitzinna est dormida in codas de sa mama, ma est drilliriandhe fachendhe unu sonnu terrorosu Etymon itl. Translations French délirer English to rave Spanish delirar Italian delirare German wahnsinnig werden, delirieren, faseln.
desatinài, desatinàre , vrb: disatinai, disatinare Definition nàrrere disatinos, isciolórios, irbariones, machines, cosas chentza fundhóriu Synonyms e antonyms ilbarionare, istantariare, sciolloriai, strolicai 2. ite ndhe azis de bos disatinare pari pari brighendhe? ◊ no bidet s'ora de mi disatinare! Etymon spn. Translations French déraisonner, radoter English to rave, to do reprehensible things Spanish delirar, desvariar, desatinar Italian farneticare, fare còse riprovévoli German faseln, Narrheiten begehen.
ilbarionàre , vrb: irbarionare Definition èssere a irbariones, coment’e candho unu sentit dolore forte meda o portat sa callentura arta e foedhat chentza ischire mancu su chi est naendho; nàrrere cosas chi est ladinu ca no funt sa beridade Synonyms e antonyms desatinai, fadhotai, ferionai, irvariolare, iscassoletare, istantariare, sciolloriai, strolicai Sentences no ti sègheras chi ses irrocandhe, o irbarionandhe ses?! ◊ fiza tua est fachendhe su dovere suo, mischinedha: ite ses, irbarionandhe a nàrrere custas cosas?! Etymon srd. Translations French délirer, radoter English to rave Spanish delirar Italian delirare, farneticare German irrereden, phantasieren.
issentíre , vrb Definition pèrdere su sentidu, nau fintzes in su sensu de provare unu dolore, unu dispraxere, un'ifadu mannu malu a padire o pistighíngiu, ispédhiu, disígiu forte Synonyms e antonyms ammachiae, arrabbidare, arrabiai, dischissiare, delliriare, fadhotai, irbariare, ischisciai 1 Sentences est issentindhe a dolore de dentes ◊ so issentindhe de custu manighinzu ◊ a sos duos annos dae su protzessu si est issentidu e nche l'ant tzacadu a manicómiu ◊ cudhos zogos bellos a bèndhere mi faghiant issentire ◊ sos candhidados sunt totu issentindhe in chirca de votos!◊ sos batos sunt issentindhe, a màulos, ca ant leadu fragu de peta! Etymon srd. Translations French délirer English to rave Spanish delirar Italian delirare German irre sein.
istantariàre , vrb: istenteriai, istenteriare, istintiriare, stenteriai Definition est su chi faet unu candho portat unu dolore deasi forte chi agiummai perdet su sentidu, nau fintzes in su sensu de si ammachiare; foedhandho de is bècios, nàrrere isciolórios, istare foedhandho chentza cabu Synonyms e antonyms abbadherigare, ammustèlchere, dilmagiare, disimainai, ildimajare, sdemmaniai / desatinai, fadhotai, ilbarionare, iscassoletare, sciolloriai, strollicai Sentences una pitzinna si fit istintirià e no boliat bídere a nessunu, babbu e mamma sos peus de totu! ◊ su soi de su mesi de arxou istentériat is cristianus e is béstias (S.D'Arco) Etymon srd. Translations French délirer English to rave Spanish delirar, desvariar Italian farneticare, delirare German irrereden.
istroligàre , vrb: astrolicare, istrollogare, strolicai Definition foedhare credendho a is astros, a intzertu, foedhare a s'afaiu, nàrrere istrolichéntzias, nàrrere o istare naendho istrollogos Synonyms e antonyms schiribitzai / illeriare, istralobbiare / iscassoletare, istantariare, sciolloriai Etymon itl. Translations French délirer, radoter, prédire l'avenir English to foretell, to rave Spanish delirar, desvariar Italian farneticare, strologare German irrereden, sich den Kopf zerbrechen über.


text:
American Pie
American Pie est unu film commedia de su 1999 dririxu de Paul Weitz e Chris Weitz e scrittu de Adam Herz. Est stetiu su primu film ca is duus fradis Weitz appant dirixu paris. At godangiau meda a su botteghinu e ddi anti fattu duus film de segus derettu: American Pie 2 in su 2001, American Pie - Il matrimonio in su 2003, e unu film po su mercau de su video e bia, collegau a sa serie, American Pie - Band Camp, in su 2005. In mau de su 2006 s'est incumenciau a girai un atru seguitu, American Pie - Nudi alla meta, e su 2008 est s'annu de American Pie Presents: Beta House, bessiu in is salas a is primus de su mes'e Idas de su 2007. Su 2 de ognassantu de su 2009 est essiu su cuartu spin-off de sa serie: American Pie Presents: Book of Love. In su 2010 est stetiu annunziau unu sequel cun su cast de sa trilogia originali: American Pie: Ancora insieme, essiu su 5 de mau de su 2012.
Trama[modìfica | modìfica su còdighe de orìgine]
Jim Levenstein, Kevin Myers, Paul Finch e Chris Ostreicher funti cuattru amigus ca funti po acabbai s'urtimu annu de su liceu e meda pigaus de sa virginidadi insoru. Acabbada s'ennesima festa senz'e cumbinai nudda, decidint de fai su pattu de s'axudai s'unu cun s'atru po coddaidi primu chi accabit s'annu scolasticu. S'urtima occasioni est sa festa in domu de su meda spertu Stifler in riva a su lagu, auba tottus andant candu est accabbau su ballu de s'acabu 'e s'annu in sa palestra de sa scola.
Jim Levenstein est tottu pigau de Nadia, maravigliosa studentessa cecoslovacca. Jim provat a mandai a is amigus is immaginis de Nadia ca si spoxat bia Internet, po mediu de una webcam, ma bolendu po forza tenni unu un rapportu cun issa arrenescit a tenni duus orgasmus unu in fatu a s'atru sfiorandudedda appenas. Sfortunadamenti po issu, po curpa de unu sbeliu custas immaginis benint bittas de totu sa scola e issu at a perdiri credibilidadi in facci a tottus is piccioccas a parti Michelle, una picciocca sbentiada sonadora de flautu. Jim dd'at a cumbidai a su ballu de sa scola e at a perdiri sa verginidadi cun issa (ca at a biri meda prus scipia de su chi parit), a sa festa de Stifler.
Steve Stifler si distinghit subitu de is atrus po sa sua insolenzia e po su particulari interessi de andai a lettu cun cantu prus piccioccas possat, po custu si fait mutiri "Stiffmeister" (a cantu narat issu, maistru de su sessu in tedescu). Est fixu de Janine e Eric Stifler, ca funti divorziaus, e i tenit unu fradi prus piticu, Matt Stifler. Tenit in prus tres fradilis, Dwight Stifler, Eric Stifler e Scott Stifler. Is suus miglioris amigus de su liceu funti Jim Levenstein, "Oz", Kevin Meyers, e Paul Finch.
Kevin Myers est sposu de meda tempus cun Vicky e no at ancora tentu rapportus sessualis cun issa, poitta issa no si dda intendit. In su mentris de sa storia cumprendit ca dd'at a deppi fai benni gana e coddai faenduddeddi tenniri unu orgasmu. Po custu benit axudau de su fradi prus mannu, ca ddi contat de s'esistenza de una specia de Bibbia po is amantis, cuada in ddunu ingroni de sa biblioteca. Peri Kevin e Vicky ant'a tenni su primu rapportu sessuali insoru a sa festa de s'accabu 'e annu de Stifler, ma issa dd'at a lassai su dis' in fatu po no tenni una storia a tesu, poita ant'a andai a frequentai universitdis a tesu intr'e issas.
Chris Ostriecher tenit a paranixu GnocBuster (s'accioccatopis) po sa sua bellezza e su suu fisicu atleticu. Eppuru est troppu rozzu po sa media de is piccioccas. Giogat a lacrosse ei est in dduna squadra cun Stifler, ma po tenniri unu rapportu sessuali a intru 'e s'accabbu de s'annu scolasticu imbuccat in su coru gospel de sa scola. Inolla connoscit Heather, durci, casta e sensibili picciocca, ca arrenescit a ddu cambiai: su cruu GnocBuster diventat su grandu sensibili Chris. Peri issu at a perdiri sa verginidadi a sa festa de Stifler, e intr'e Chris e Heather nascit una storia de amori ca at a durai e a s'evolviri in su segundu capitulu de sa serie.
Paul Finch est su personaggiu prus particulari de su grupu: acculturau, masedu e distaccau, no buffat birra ma licòris, preferrit su mokaccinu a su caffèi, timit a is bagnus publicus e po custu andat a su bagnu a domu in is negli barrilocas. Stifler dd'at a ponniri po custu su paranixu de "Pausa Merda". A pustis de s'essi costruiu una immagini meda virile, perdit ogna credibilidadi candu Stifler dd'at a bettai unu lasciativu in su mokaccinu: cun sa pressi de andai in bagnu, Finch imbuccat in su de is feminas. A pustis de essi fattu assustrai unu grupu de piccioccas po curpa de is suus troddius, benit sfuttiu de tottus candu at a bessiri de su bagnu. At a arrenesciri su prpriu a tenniri unu rapportu sessuali a s'accabbu de s'annu scolasticu, coddandu cun sa mamma de Stifler, una femina praxenti capassa de scadenai is ormonis de is piccioccus de su liceu, in dduna scena ca nomenat bastantementi esplicitamenti su film Il Laureato de Mike Nichols (s'intendit sa cantzoni Mrs. Robinson).
Personaggius[modìfica | modìfica su còdighe de orìgine]
- Jim Levenstein (Jason Biggs) - Jim est su protagonista de su contu e i est su classicu picciocconi americanu in prenu svilupu ormonali, un pagu managu cun is piccioccas, ma meda fidau cun is amigus. Tenit a nomingiu Jimbo.
- Kevin Myers (Thomas Ian Nicholas) - Unu de is pagus cumponentis de su grupu ca parit essiri intelligenti, difatis bolit divenniri abogau. Est sposu cun Vicky, ma a pustis de essi passau sa notti cun issa a sa festa de s'accabbu 'e annu, benit lassau po una impossibili relazioni de tesu.
- Chris "Oz" Ostreicher (Chris Klein) - Chris est su bellu de sa ghenga, atleticu e sportivu, ma ca no arrenescit a a ciccai contus a nisciuna picciocca sigomenti tenit s'animu rozzu e maschilista. S'amori po Heather, corista gospel de sa scola, dd'at a cambiai meda.
- Paul Finch (Eddie Kaye Thomas) - Paul est su prus raffinau de su grupu, si pensat prus maturu de is suus amigus. Timit a is bagnus pubblicus, ca ddu coartat a andai sempri a su bagnu de domu sua in su mentris de sa pausa e po custu Stifler dd'at postu comenti nomingiu Pausa Merda. In segus at a fai sessu in pissu 'e una mesa de biliardu cun sa donosa mamma de Stifler, divenendu una leggenda in sa cittadina.
- Steve Stifler (Seann William Scott) - Si auto-nomenada Stifmeister (po su chi narat issu, Maistru de su Sessu, in tedescu). Ind'est difatis ossessionau, si narat medas bortas comentus malus e i est sempri strugnu e altivu.
- Victoria Lathum (Tara Reid) - Vicky est paranoica e pretenziosa, bolit una prima borta perfetta po mollai su poberu Kevin a pustis de sa festa in domu de Stifler poitta no creit a una relazioni de tesu stabili cun su piccioccu.
- Jessica (Natasha Lyonne) - amiga prus manna e cunfidenti de Vicky, est a nai "Finch" fattu a femina.
- Nadia (Shannon Elizabeth) - Stupenda picciocca cecoslovacca, interessada a Jim, ca s'amacchiat po issa, ma po medas motivus no arrenescit mai a nci fai nudda.
- Michelle Flaherty (Alyson Hannigan) - Michelle sonat su flautu a su campu de sa banda, parit infantili e tontassa, a su contrariu de sa sua bera personalidadi. Andat a lettu cun Jim a sa festa de Stifler ma ddu lassat subitu.
- Heather (Mena Suvari) - Heather est una picciocca ca cantat in su coru, si pensat pura e casta, a differenzia de is amigas suas. In beridadi ddu est, s'at a ponniri paris cun Chris a pustis ca issu fait bessiri a foras in prenu su suu animu sensibili.
- Noah Levenstein (Eugene Levy) - Su sennori Levenstein est su babbu de Jim, issu peri chi no est prus giovunu sorprendit su fixu cun cunsixus insolitus, ma meda preziosus e peri grandu spassiosus.
- Janine Stifler (Jennifer Coolidge) - Est sa mamma de Stiffler, comenti nanta tottus grandu ermosa. Is studiantis - in particulari John e Justin - bidendudeddi una foto appiccada a is murus dda etichettant a lestru comenti M.I.M.F., est a nai in italianu mamma che io mi farei, mama ca m'ia a fai, (una furriadura de s'americanu MILF, est a nai mother I'd like to fuck). Janine est caratterizzada de su fattu ca at tirau Paul Finch a lettu una borta in dogna episodiu de sa serie.
- Chuck Sherman (Chris Owen) - Chuck unu piccioccu fissau cun Terminator, tanti ca si ponit a paranixu Sherminator cumbintu de 'nc'arrenesciri cun is piccoccas, ma in beridadi no 'nci dda fait mai, e comenti Finch peri issu benit arreulau medas bortas de Stifler.
Colonna Sonora[modìfica | modìfica su còdighe de orìgine]
- Matt Nathanson - "Laid"
- Third Eye Blind - "New girl"
- Sum 41 - "In Too Deep"
- Tonic - "You Wanted More"
- blink-182 - "Mutt"
- Sugar Ray - "Glory"
- Super TransAtlantic - "Superdown"
- Dishwalla - "Find Your Way Back Home"
- Bic Runga - "Good Morning Baby"
- Shades Apart - "Stranger by the Day"
- Bachelor Number One - "Summertime"
- Goldfinger - "Vintage Queen"
- Bic Runga - "Sway"
- Loose Nuts - "Wishen"
- The Atomic Fireballs - "Man with the Hex"
- Nine Days - "Story of a Girl"
- Jimmy Eat World - "The Middle"
- Harvey Danger- "Flagpole Sitta"
- Barenaked Ladies - One Week
- blink-182 - "Every time i look for you"
- The Ventures - "Walk don't run"
Slogan promozionalis[modìfica | modìfica su còdighe de orìgine]
- «There's something about your first piece.»
- «Su primu testu no si scarescit mai.»
- «Save the best piece for last.»
- «S'urtimu inconi est sempri su mellus.»
Premius[modìfica | modìfica su còdighe de orìgine]
Su film at bintu unu Blockbuster Entertainment Award, unu Golden Slate e unu Young Hollywood Award in su 2000.


text:
Ethnologue
Articulu in nugoresu
Ethnologue: Languages of the World est unu fozu, sìat de paperi sìat pro mediu elettronicu, de su SIL International (connottu innàntis comente Summer Institute of Linguistics, "Istitutu Istadiale de Limbistica"), chi est unu assotziu cristianu chi punnat a istudiare sas limbas prus pacu connottas, mescamente pro facher arribare su messazu de sa Bibbia a unu numeru prus mannu de leghidores in sa limba mama issoro.
Ethnologue tenet, in s'editzione de bìndichi fatta in su 2005, istatisticas de unas 6.912 limbas: de cadauna daet su numeru de sos chi las faveddan, sas rezones in ube si faveddan, sos limbazos e sa familia limbistica issoro, sa acattada de sa Bibbia.
A commo est s'imbentarju prus mannu de limbas, impare a Linguasphere Register.
Su codiche SIL[modìfica | modìfica su còdighe de orìgine]
In su 1984, Ethnologue at fattu unu sistema de codificamentu a tres literas, muttìu codiche SIL, pro cada limba chi descrivet. Custu grustu de codiches brincat sos istandard ISO 639-1 e RFC 3066, chi bi aìat prima. In s'editzione de battòrdichi, prubicada in su 2000, bi aìat cumpresu 7148 codiches chi non currispondìan a s'istandard ISO 639-2. In su 2002, SIL at traballau chin s'Organizassione Internatzionale pro sas Istandarditzassiones (ISO) pro incrùer custos codiches in s'istandard internatzionale: Ethnologue, como, fachet imprèu de custu istandard, muttìu ISO 639-3. S'editzione de bìndichi, prubicada in su 2005, cumprendet 7299 codiches.
In su 2009 an prubicau s'editzione de sèichi, chi cumprendet 6909 codiches. Custa editzione de Ethnologue est sa sicunda chi fachet impreu de s'istandard ISO 639-3 pro identificare sa limba.
In prus de isseperare unu lùmen printzipale pro una limba, Ethnologue narat fintzas atteros lùmenes chi pro la identificare sun in imprèu de sa comunidade limbistica etottu, de su gubernu, de sos istranzos, in prus de sos lùmenes bìdos in su passau e in sa literadura, indipendentemente dae calesisisat lùmen sìat reconnottu comente uffitziale. Tale agorru de "nomìnzos alternativos" est manna, ma fìntzas non cumprìa.
Ethnologue tenet fìntzas su numeru de errores suos. Calicunu lu currezen in cada editzione nova; in atteros casos, tzertos abbarran galu. Si credet, pro esempiu, chi carchi informatzione a pizu de sas limbas prus esoticas sìat betza meda.
Limbistica[modìfica | modìfica su còdighe de orìgine]
Su comente una limba est tenta in cunsideru dipendet dae balutassiones sotzio-limbisticas. Carchi autore narat a Ethnologue chi partit calicuna limba, ca preferit a lis nàrrer "limbazos" a cussas variedades. A bortas la an fintzas accusada de pònner prus limbas diferentes in su matessi pajolu, nàndelis "limbazos" de sa matessi limba. Comente nat sa istérria o prefatzione: « Non tottus sos istudiosos imprèan sos matessis criterios pro nàrrer itte facat una "limba" e itte unu "dialetu".
Ethnologue, a bìas, est fintzas contra su chi nat sa comunidade de sos limbistas, e faveddantes etottu, cando affirmat su chi fachet unu idioma una limba a banda o, a s'imbesse, unu dialetu, o su comente si depat classificare.
Sa neutralidade de Ethnologue, comente ente issientìficu, si ponet in discussione pro una paja de casos.
Istatisticas[modìfica | modìfica su còdighe de orìgine]
Ethnologue daet pro cada limba sas istatisticas a pizu de s'isparghinada sua. A bortas, peròe, sas istimas de Ethnologue in contu de su numeru de sa comunidade limbistica non currispondet a su chi naran atteras fontes: a s'ispissu, difattis, est prus mannu de su chi est de abberu.
Informatziones betzas e novas[modìfica | modìfica su còdighe de orìgine]
Ethnologue, unu pacu comente a Wikipedia, collit informatziones dae zente chi vivet pèri tottu su mundu. Calesisiat si podet ponner in cuntattu chin sos redattores, mandande su chi lis bolen nàrrer pro mediu elettronicu (mail). Sas informatziones sun annovadas petzi una borta pro cada battor annos.
Custu bolet nàrrer chi, fìntzas si Ethnologue si annovat, medas informatziones sun betzas. Custu accadit pro su fattu chi sos redattores non si torran a bìer dontzi boche pro cada editzione nova.


text:
Ossètzia de Sud
Coordinadas: 42°13′30″N 43°58′12″E / 42.225°N 43.97°E
Artìculu in LSC
S'Ossètzia de Sud, o Regione de Tskhinvali est unu territòriu perricadu e in parte reconnòschidu comente istadu, chi s'agatat in su Càucasu. Pèdidu de sa Geòrgia comente territòriu suo, s'Ossètzia de Sud est de facto una repùblica indipendente.
S'istèrrida est de 3.900 km² e sa populatzione de unos 55.000 bividores, de chie sa prus parte bivet in sa capitale Tskhinvali, chi contat unos 35.000 residentes.
S'istadu at decraradu indipendèntzia de sa Geòrgia su 28 de onniasanti 1991. Sa resposta de su guvernu georgianu est istada de abolire s'autonomia de chi sa regione gosaiat, chirchende de dda torrare a cuntrollare cun sa fortza. A custos fatos est sighida una gherra, cumbàtida intre su 1991 e su 1992. Sa Geòrgia at pois ghiadu àteros cumbatimentos contra s'Ossetzia de Sud in su 2004 e 2008, s'ùrtimu de chi at tentu comente efetu una gherra intre Rùssia e Geòrgia, in ue is tropas russas ant torradu a cunchistare totu is territòrios chi cumponiant s'Oblast autònomu de Ossètzia de Sud.
A s'iscomintzu de sa gherra de su 2008, Rùssia, Nicaràgua, Venezuela e Nauru ant reconnòschidu s'indipendèntzia de s'istadu, intames de sa Geòrgia chi no nde reconnòschet s'esistèntzia comente entidade polìtica.
Sa Geòrgia, paris a manna parte de sa comunidade internatzionale, cunsìderat s'Ossètzia de Sud comente ocupada militarmente de is tropas russas e de su restu, s'istadu faghet aficu subra s'agiudu militare, polìticu e finantziàriu de sa Rùssia. Sa Rùssia non permitet a sa Cummissione de Monitoràgiu de s'Unione Europea de intrare in s'Ossètzia de Sud.
Comente Abcàsia, Nagorno-Karabakh e Transnìstria, s'Ossètzia de Sud est parte de cussas zonas post sovièticas cun cunflitos astrados. Custos bator istados tenent relatos bonos s'unu cun s'àteru e formant sa Comunidade pro sa Democràtzia e is Deretos de is Natziones.


text:
"Vigne Surrau": in sa tassa nuscos e sabores de Gaddura
* Dae sa terra a sa butìllia * - Sunt binos nàschidos cun sa punna de fàghere connòschere e gustare sos nuscos e sos sabores de Gaddura in totu su mundu. Semus faeddande de sos produtos de s'azienda “Vigne Surrau”, chi leat su nùmene suo dae sa Badde de Surrau, tra sos sartos in ue sunt istadas pastinadas sas bides chi donant vida e traballu a sos impiantos de sa cantina.
Custa realidade produtiva est istada pensada e aprontada pro acasazare totus sos òmines e sas fèminas chi ant su disìgiu de fàghere una bìsita peri sas bìngias suas e de bìere sos impiantos de sa cantina.
S'acasàgiu est difatis una règula importante intro de custa azienda. Gosi, pròpiu pro acollire sos bisitadores, in bìngia e in cantina est totu sena tancadu e su fràigu de sa cantina etotu est istadu progetadu pro intrare in armonia cun sa natura chi creschet totu a inghìriu. Totu cosas chi faghent de custu unu logu semper bellu a lu bìere e lu connòschere.
Sas terras coltivadas dae custa realidade produtiva gadduresa sunt chimbanta ètaros in totu. Chimbe sunt sas ratzas de bide allevadas: Vermentinu, Cannonau, Carignanu, Muristellu e Cabernet Sauvignon.
Su sartu in ue s'agatant sa matas est tocadu dae su Bentuestu e callentadu dae su sole. Sunt duas caraterìsticas importantes pro s'ambiente, pro ite donant profetu a s'àghina; duncas lu dant a su produtu finale puru: sos binos.
Sas etichetas produidas dae sas “Vigne Serrau” funt bèvidas giai famadas in su mundu vitivinìculu pro àere àpidu reconnoschimentos e prèmios importantes meda. S'ùrtimu de sa sèrie est de ocannu etotu: sos “Tre Bicchieri Gambero Rosso Vini d'Italia 2020”, bìnchidu dae su binu Sciala, unu “Vermentino di Gallura” de su 2018.
Custa Cantina at una produtzione manna, cun binos biancos, binos rosados, nieddos e ispumantes.
Tra sos biancos, su Branu est unu “Vermentino di Gallura D.O.C.G.” cun 13,5 grados de alcol, su Sciala est unu “Vermentino di Gallura D.O.C.G. Superiore” cun 14 grados, mentres su Sciala VT est unu Vermentinu chi si faghet cun una binnenna trigadia e pasat in ampuddas pro unu tempus de noe meses. Tra sos Cannonau b'est su Rosè, unu rosadu fatu cun àghina Cannonau chentu pro chentu, e su Sincaru, binu nieddu chi, primu de intrare in sas ampuddas, pasat pro diversos meses intro de brassas de tzimentu e carradas de linna. Tra sos nieddos agatamos puru unu IGT Isola dei Nuraghi. Est su binu Surrau, chi at 14 grados de alcol.
Sas de “Vigne Surrau” sunt totus bèvidas una prus bona de s'àtera e nos no abarrat àteru seberu: tocat a las tastare!
Dae sa terra a sa butìllia
Progetu realizadu cun sa partetzipatzione de sa Regione Autònoma de Sardigna – L.R. LR 22/2018, art. 22


text:
acísu , nm: artzisu, ecisu Definizione genia de fortza de sa bellesa chi faet incantare Sinonimi e contrari acisori / aciseria, afatúgiu, brusceria, fadia 1, fatura, maghia, magina, maina Frasi sa bellesa sua est s'acisu de totu sos coros! ◊ issa fit s'acisu meu, issa s'únicu recreu! (P.Mossa)◊ no ti poto olvidare, sendhe de me veru acisu! ◊ cussa picioca est s'acisu de sos ojos mios! Etimo srd. Traduzioni Francese sort, ensorcellement Inglese spell Spagnolo hechizo Italiano incanto, fàscino Tedesco Zauber.
afadaméntu , nm Definizione su afadai, pruschetotu nau po fàere fatúgios Sinonimi e contrari afatúgiu, ammaju, brusceria, ifumentu, maina Etimo srd. Traduzioni Francese enchantement Inglese spell Spagnolo hechizo Italiano incantésimo Tedesco Zauber.
ammàchiu , nm Definizione cosa o unu chi faet ammachiare de cantu praghet o de cantu est bellu: nau a befa o in cobertantza, su contràriu / tènniri a. po unu = èssere ammachiados, alluscados pro unu Sinonimi e contrari abbaradhamentu, dischíssiu 2. coromeu carigadu, ses un'ammàchiu!… Etimo srd. Traduzioni Francese enchantement, folie, tocade Inglese madness, spell, infatuation Spagnolo encanto, chaladura Italiano incanto, follía, infatuazióne Tedesco Zauber, Wahnsinn, Schwärmerei.
ammàju , nm: ammaxu Definizione cosa chi si faet po ammajare, cosa chi ammajat, incantat Sinonimi e contrari abbaradhu, allériu, anfania, incantu / afatúgiu, brusceria, ifumentu, maina Frasi su tempus de sa recuida bi l'at sonadu s'istima a sos disamparados de sa terra sua, s'ammaju de sa terra matessi 2. sa zente sardignola isputzit su faedhu de sos ajajos e leat bona iscola de lorodhos anzenos e ammajos (P.Casu) Etimo srd. Traduzioni Francese enchantement, charme Inglese spell, charm Spagnolo hechizo, encanto Italiano fàscino, incantaménto, seduzióne Tedesco Verzauberung.
cumpitàre , vrb Definizione lígere, pònnere impare is líteras a unas a unas Sinonimi e contrari cofuzire, confúgere Traduzioni Francese épeler Inglese to spell Spagnolo deletrear Italiano compitare Tedesco buchstabieren.
fadía 1 , nf: fatia Definizione cosa fata, cosa chi si faet po afatugiare a ccn. Sinonimi e contrari aciseria, acisu, afatúgiu, brusceria, fatura, maghia, magina, maina Frasi cussa fémina mi at fatu una fatia poita no mi seu bófiu cojai cun issa Etimo srd. Traduzioni Francese maléfice, ensorcellement Inglese spell Spagnolo hechura, hechizo Italiano fattura, incantésimo Tedesco Hexerei, Zauberei.
incàntu , nm Definizione su incantare; cosa chi faet incantare de cantu est bella o bona, su abbarrare o èssere incantaos; fintzes fata de majàrgiu, incantamentu Sinonimi e contrari abbéliu, abberelu, axébiu / afatúgiu, brusceria, maina Frasi incantos divinos brotat sa terra pro chi mi console (S.Casu)◊ fis funtana de incantu, chiterra betza frundhida! ◊ ojos de incantu, palma fiorida, nadu mi ant chi ti partis! ◊ bellu un'incantu, cussu zòvanu! 2. Abramu prommiteit a Deus Isacu, su fizu, pesadu che pipia de incantu 3. s'ocru de su puzone est pedhinu, corfat, ghetat un'incantu ◊ como puru ti l'as iscampata: tue deves giúchere incantu! Etimo itl. Traduzioni Francese charme, extase Inglese spell Spagnolo encanto Italiano incanto, èstasi Tedesco Zauberei, Begeisterung.
magína , nf: matzina, mazina Definizione cosa fata cun foedhos fortes, fintzes cosa a bufare chi si giaet po fàere una genia de miràculu, cosas de incantu Sinonimi e contrari aciseria, acisu, afatúgiu, almaia, brusceria, coghímini, fadia 1, fatura, maghia, maina, punga Frasi serru is ogus e po mazina benis a mi agatai ◊ obèrgiu is ogus e povintzas sa mazina isciúsciat totu sa berirari ◊ is bixinus nostus funt brúscius, sempri fendi matzinas Etimo ctl. matzina Traduzioni Francese charme Inglese spell Spagnolo hechizo, embrujo Italiano malìa, incantésimo Tedesco Zauber, Zauberei.


text:
88
1158/—/—.
Testamento de Pedro Seco.
Ordinacio Petri Sico de hereditate de Seemir et villar Torega et de aliis locis.
Hec est ordinatio que ordinauit Petrus Sicci in infirmitate sua timendo nec mors illi surripiat et omnia sua in ordinata // remaneat. In primis mandat corpus suum ad monasterium Sancti Iusti et ibi secum duas seruicialias in Siimir et suo quinione de villar de Toregia; aa loctosa meo equo inselato et infrenato; a suo magistro domno Stephano et a Sancti Jacobi uno poldro amarelo; abas Petro solidos V in soldadas; a Santa Columba et a domnus Pelagius das Fontes Ia poldra, et quam abeo et abere debeo in Serres eclesiastica et laygaria et Sancti Petri de Muro et Sancti Michaelis de Cistau et de ipsis uilaris et in Toria ecclesiatiga et leygaria et de ipsis vilaris de sub pena Belreu Carnutaus quantum ego ibi abeo uel abere debo totum mandu a Sancti Iusti.
Era Ia Ca LXLa VIa. Et ista manda complaa magister meus du Istiuan.